open-index/open-wikipedia-markdown huggingface dataset:
ഹീരാമാണിക് ജ്വലേ

ബിഭൂതിഭൂഷൺ ബന്ദോപാധ്യായ് കുട്ടികൾക്കായി രചിച്ച സംഭ്രമജനകമായ സാഹസിക നോവലാണ് ഹീരാമാണിക് ജ്വലേ (হীরা মাণিক জ্বলে ) .  1946-ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു

## കഥാസംഗ്രഹം
സൂശീൽ, സനത്, ജമാത്തുളള എന്നീ മൂന്നു പേർ നിധി തേടി ദക്ഷിണപൂർവ്വ ഏഷ്യയിലെ  സുലു സമുദ്രത്തിലെ ഏതോ അജ്ഞാത ദ്വീപിലെ കൊട്ടാരാവശിഷ്ടങ്ങൾ ലക്ഷ്യമാക്കി സമുദ്രയാത്ര നടത്തുന്നു. വർഷങ്ങൾക്കു മുമ്പ്,  കപ്പലിൽ ജോലി ചെയ്തിരുന്ന ജമാത്തുളള, ഒരിക്കൽ കപ്പൽ തകർന്ന് ആ ദ്വീപിൽ എത്തുകയും പിന്നീട് സാർവൊയ ദ്വീപിൽ വെച്ച് യാദൃഛികമായി കണ്ടുമുട്ടിയ മരണാസന്നനായ തിരുവിതാംകൂറുകാരൻ നടരാജൻ അജ്ഞാത ദ്വീപിലെ  നിധിശേഖരത്തെക്കുറിച്ചു പറയുകയും  ചെയ്തിട്ടുണ്ട്. നടരാജൻ ജമാത്തുളളക്ക് നല്കിയ  മുദ്രക്കല്ലു മാത്രമാണ് ഇപ്പോഴവരുടെ  അവരുടെ വഴികാട്ടി. സുശീലിന് നിധിയേക്കാളേറെ ആ പഴയ ഹൈന്ദവസാമ്രാജ്യത്തിന്റെ ചരിത്രമാണ് ആകർഷണീയമായി തോന്നുന്നത്.  രഹസ്യ വാതിലുകളും ഇരുളടഞ്ഞ നിലവറകളും നിറഞ്ഞ നഗരാവശിഷ്ടത്തിന്റെ രോമാഞ്ചജനകമായ വിവരണങ്ങൾ 
 
## അവലംബം


വർഗ്ഗം:ബംഗാളി നോവലുകൾ
വർഗ്ഗം:ബിഭൂതിഭൂഷൺ ബന്ദോപാധ്യായുടെ നോവലുകൾ
ചാൾസ് ഡിബ്ഡിൻ

ഇംഗ്ലീഷ് സംഗീതജ്ഞനും നടനും നാടകകൃത്തുമായിരുന്ന **ചാൾസ് ഡിബ്ഡിൻ** 1745 മാർച്ച് 4 ന് സതാംപ്റ്റണിലെ ഡിബ്ഡിനിൽ ജനിച്ചു. വിഞ്ചസ്റ്റർ കത്തീഡ്രലിലെ ഓർക്കെസ്ട്രാ നയിച്ചുകൊണ്ടാണ് സംഗീതലോകത്തേക്ക് പ്രവേശിച്ചത്. കെന്റ്, ഫസൽ തുടങ്ങിയവരിൽ നിന്നും പരമ്പരാഗത സംഗീതാഭ്യാസനം നടത്തിയിട്ടുണ്ടെങ്കിലും ഇദ്ദേഹം തനതായ ഒരു ശൈലിക്ക് ജന്മം നൽകുകയാണുണ്ടായത്. ഇദ്ദേഹം എഴുതി ചിട്ടപ്പെടുത്തിയ സാഗര ഗീതങ്ങൾ വിശ്വപ്രസിദ്ധങ്ങളാണ്. 15-ആം വയസ്സിൽത്തന്നെ ഗായകനടൻ എന്ന നിലയിൽ ശ്രദ്ധേയനായിത്തുടങ്ങിയിരുന്ന ഇദ്ദേഹം പിന്നീട് നടനെന്ന പോലെ നാടകരചയിതാവ് എന്ന നിലയിലും പ്രശസ്തനായി.

## ഓപ്പറാ അവതാരകൻ

1764 മേയ് 21-ന് പ്രഥമ നാടകമായ ദ് ഷെപ്പേഡ്സ് ആർട്ടിഫൈസ് കവന്റ് ഗാർഡിൽ അവതരിപ്പിക്കപ്പെട്ടു. കുറച്ചുകാലം ബർമിംഗ് ഹാമിലായിരുന്നുവെങ്കിലും കവന്റ് ഗാർഡിലായിരുന്നു ജീവിതകാലത്തിലേറെയും ചെലവഴിച്ചത്. അവിടത്തെ റോയൽ സർക്കസ് എന്ന ഓപ്പറ സംഘത്തിന്റെ മാനേജർ ആയി ദീർഘകാലം സേവനമനുഷ്ഠിച്ചിട്ടുണ്ട്. അവർക്കു വേണ്ടി ഇദ്ദേഹം എട്ട് ഓപ്പറകൾ അവതരിപ്പിക്കുകയുണ്ടായി. 1789 മുതൽ 1805 വരെ ഇദ്ദേഹം രൂപകല്പന ചെയ്ത ഏകാംഗാവതരണം ലോകശ്രദ്ധപിടിച്ചു പറ്റുകയുണ്ടായി. ഒരു തരം *മേശവിനോദം* എന്നു വിശേഷിപ്പിക്കാവുന്ന ഇതിന്റെ രചനയും സംഗീതസംവിധാനവും വിവരണ പാഠവും ഗാനാലാപനവുമെല്ലാം നിർവഹിച്ചത് ഇദ്ദേഹം തന്നെയായിരുന്നു. ഈ കലാരൂപവുമായി ഇദ്ദേഹം ഭാരതസന്ദർശനവും നടത്തിയിട്ടുണ്ട്.

## കൃതികൾ

1796 ൽ ഇദ്ദേഹം സ്വന്തമായി ഒരു തിയെറ്റർ സ്ഥാപിച്ചു. 
*ടോംബൗളിംഗ്, 
*ദ് ലാസ്സ് ദാറ്റ് ലവ്ഡ്-സെയ്‌ലർ 
എന്നിവയാണ് പ്രധാന നാടകങ്ങൾ. 
*ദ് മ്യൂസിക്കൽ ടൂർ ഓഫ് മി ഡിബ്ഡിൻ (1788) 
*ഹിസ്റ്ററി ഒഫ് ദ് സ്റ്റേജ് (1795) 
*പ്രൊഫഷണൽ ലൈഫ് (1803) 
എന്നിവയും ഏതാനും നോവലുകളും ഇദ്ദേഹം പ്രസിദ്ധീകരിച്ചിട്ടുണ്ട്. ഇദ്ദേഹത്തിന്റെ പുത്രന്മാരായ ചാൾസും (1768-1833) തോമസും (1771-1841) പ്രഗദ്ഭനടന്മാരായിരുന്നു. 1814 ജൂലൈ 25-ന് ലണ്ടനിൽ അന്തരിച്ചു.

## പുറത്തേക്കുള്ള കണ്ണികൾ
*http://www.archive.org/stream/songslatecharle00dibdgoog/songslatecharle00dibdgoog_djvu.txt
*http://www.ebooksread.com/authors-eng/tiruvalum-subba-row/a-span-classsearchtermspan-classsearchtermcollectionspanspan-of--ala.shtml
*http://www.alibris.com/search/books/qwork/14298905/used/The%20Life%2C%20Death%2C%20and%20Renovation%20of%20Tom%20Thumb%3B%20A%20Legendary%20Burletta%2C%20in%20One%20Act%2C%20as%20It%20Is%20Performed%20at%20the%20Royal%20Circus

വർഗ്ഗം:1745-ൽ ജനിച്ചവർ
വർഗ്ഗം: 1814-ൽ മരിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:ജൂലൈ 25-ന് മരിച്ചവർ

വർഗ്ഗം:ഇംഗ്ലീഷ് നാടകകൃത്തുക്കൾ
വർഗ്ഗം:സംഗീതജ്ഞർ
വർഗ്ഗം:നാടക അഭിനേതാക്കൾ
നാൻസി ജോ പവൽ

**നാൻസി ജോ പവൽ** (Nancy Jo Powell) (ജനനം 1947) ഇന്ത്യയിലെ അമേരിക്കൻ സ്ഥാനപതിയായി 2012 ഏപ്രിൽ മാസം പദവിയേറ്റു. 

2007 ജൂലൈ 16 മുതൽ 2009 വരെ നേപ്പാളിലെ അമേരിക്കൻ സ്ഥാനപതിയായിരുന്ന നാൻസി ജോ പവൽ അതിനുശേഷം അമേരിക്കൻ വിദേശകാര്യ വകുപ്പിന്റെ ഡയറക്ടർ ജനറൽ ആയി തിരഞ്ഞെടുക്കപ്പെട്ടു. 1977-ൽ അമേരിക്കൻ വിദേശകാര്യ വകുപ്പിൽ ചേർന്ന നാൻസി പവൽ, കഴിഞ്ഞ 33 വർഷങ്ങളിൽ ആഫ്രിക്കയിലും, ദക്ഷിണേഷ്യയിലുമുള്ള വിവിധ രാഷ്ട്രങ്ങളിൽ സ്ഥാനപതിയായിരുന്നിട്ടുണ്ട്.

എമർജിങ്ങ് കേരളയിൽ പങ്കെടുക്കാനായി 2012 സെപ്റ്റംബർ 12-ാം തിയതി കൊച്ചിയിൽ എത്തിയ നാൻസി ജോ പവൽ മുഖ്യമന്ത്രി ഉമ്മൻചാണ്ടിയുമായി കൂടിക്കാഴ്ച നടത്തി. 

## പ്രത്യേകതകൾ
ഇന്ത്യയിലെ ആദ്യ അമേരിക്കൻ വനിതാ സ്ഥാനപതി * .

## ഔദ്യോഗിക ജീവിതം

* അമേരിക്കൻ വിദേശകാര്യ വകുപ്പ് ഡയറക്ടർ ജനറൽ, 2009 - 2012.
* നേപ്പാളിലെ അമേരിക്കൻ സ്ഥാനപതി, ജൂലൈ 16, 2007 - 2009.
* ദക്ഷിണേഷ്യയിലെ നേഷണൽ ഇന്റലിജൻസ് ഓഫീസർ, നേഷണൽ ഇന്റലിജൻസ് കൗൺസിൽ, 2006 - 2007.
* ഏവിയാൻ ഇൻഫഌവൻസ ഉൾപ്പെടെ വിവിധ പകർച്ചവ്യാധികളെ തടുക്കുന്ന പ്രസ്ഥാനത്തിന്റെ സീനിയർ കോ-ഓർഡിനേറ്റർ - 2006.
* ബ്യൂറോ ഓഫ് ഇന്റർനാഷണൽ നാർക്കോട്ടിക്‌സ് ആന്റ് ലോ എൻഫോഴ്‌സ്‌മെന്റ് അഫയേഴ്‌സിന്റെ ആക്ടിംഗ് അസിസ്റ്റന്റ് സെക്ടട്ടറി, മാർച്ച് 14 - നവംബർ 25, 2005. 
* ലെജിസ്ലേറ്റീവ് അഫയേഴ്‌സ് പ്രിൻസിപ്പൽ ഡെപ്യൂട്ടി അസിസ്റ്റന്റ് സെക്രട്ടറി, നവംബർ 2004 - മാർച്ച് 2005.
* പാകിസ്താനിലെ അമേരിക്കൻ സ്ഥാനപതി, ഓഗസ്റ്റ് 9, 2002 - ഒക്ടോബർ 2004.
* ഘാന യിലെ അമേരിക്കൻ സ്ഥാനപതി, ഓഗസ്റ്റ് 14, 2001 - മെയ് 2002.
* ആഫ്രിക്കൻ അഫയേഴ്‌സിന്റെ ആക്ടിംഗ് അസിസ്റ്റന്റ് സെക്രട്ടറി, ജനുവരി 2001 - ജൂൺ 2001.
* ആഫ്രിക്കൻ അഫയേഴ്‌സിന്റെ പ്രിൻസിപ്പൽ ഡെപ്യൂട്ടി അസിസ്റ്റന്റ് സെക്രട്ടറി, ജൂലൈ 1999 - ജനുവരി 2001.
* ഉഗാണ്ട യിലെ അമേരിക്കൻ സ്ഥാനപതി, 1997 - 1999.
* ബംഗ്ലാദേശ് - ധാക്ക അമേരിക്കൻ എംബസിയിൽ ഡെപ്യൂട്ടി ചീഫ് ഓഫ് മിഷൻ - 1995 - 1997
* ഇന്ത്യ - ഡെൽഹിയിലെ അമേരിക്കൻ എംബസിയിൽ രാഷ്ട്രീയകാര്യ ഉപദേശക - 1993 - 1995.
* ഇന്ത്യ - കൊൽക്കത്തയിൽ അമേരിക്കൻ കോൺസുൽ ജനറൽ - 1992 - 1993.
* ടോഗോ - ലോം നഗരത്തിലെ ഡെപ്യൂട്ടി ചീഫ് ഓഫ് മിഷൻ - 1990 - 1992.

## അവലംബം

വർഗ്ഗം:ഇന്ത്യയിലെ വിദേശ സ്ഥാനപതിമാർ
വർഗ്ഗം:1947-ൽ ജനിച്ചവർ
ന്യൂറോബ്ലാസ്റ്റോമ

കുട്ടികളിൽ ഉണ്ടാവുന്ന ഏറ്റവും സാർവ്വജനീനമായ മസ്തിഷ്കേതര അർബുദമാണ് **ന്യൂറോബ്ലാസ്റ്റോമ**. ന്യൂറൽ ക്രസ്റ്റ് കോശങ്ങളുടെ അമിതവളർച്ച മൂലമാണ് ഈ രോഗം ഉണ്ടാവുന്നത്. സാധാരണയായി ഇത് അഡ്രിനൽ ഗ്രന്ധിയുടെ മെഡുല്ലയിൽ നിന്നാണ് ഉൽഭവിക്കുന്നതെങ്കിലും കഴുത്തിലെയും, വയറ്റിലെയും മറ്റ് ഭാഗങ്ങളിലെയുമൊക്കെ ഞരമ്പുകോശങ്ങളിൽ നിന്നും ന്യൂറോബ്ലാസ്റ്റോമ ഉണ്ടാവാം. ന്യൂറോബ്ലാസ്റ്റോമ രോഗികളിൽ അൻപതു ശതമാനവും രണ്ട് വയസ്സിന് താഴെയുള്ള കുട്ടികളാണ്. 
## രോഗലക്ഷണങ്ങൾ
നിശ്ചിതമായ രോഗലക്ഷണങ്ങൾ ഇല്ലാത്തതുകൊണ്ട് രോഗനിർണ്ണയം താരതമ്യേന ബുദ്ധിമുട്ടാണ്. ക്ഷീണം, പനി, ഭക്ഷണത്തോടുള്ള വിരക്തി എന്നീ രോഗലക്ഷണങ്ങൾ സാധാരണമാണ്. അർബുദം സ്ഥിതിചെയ്യുന്ന ശരീരഭാഗത്തിനും അത് പടർന്നേക്കാവുന്ന ഭാഗങ്ങൾക്കും അനുസരിച്ച് രോഗലക്ഷണങ്ങൾ ഇപ്രാകാരമാണ് :
* ഉദരം : വയറു വീർക്കലും, ശോധനക്കുറവും
* മാറ് : ശ്വാസോച്ഛ്വാസത്തിന് ബുദ്ധിമുട്ട്
* സുഷുമ്ന : നടക്കാനും, നിൽക്കാനും, മുട്ടിലിഴയാനും ബുദ്ധിമുട്ട്
* മജ്ജ : വിളർച്ച

## രോഗകാരണം
അനാപ്ലാസ്റ്റിക് ലിംഫോമ കൈനേസ് ജീൻ മ്യൂട്ടേഷൻ ഉള്ളവരിൽ പാരമ്പര്യമായി ന്യൂറോബ്ലാസ്റ്റോമ കണ്ടുവരുന്നു. LMO1 ജീൻ ന്യൂറോബ്ലാസ്റ്റോമയ്ക്ക് കാരണമാകും എന്നും കണ്ടെത്തിയിട്ടുണ്ട്. ചെറുപ്പത്തിലേ ഉണ്ടാകുന്ന മാരകരോഗങ്ങൾ കാരണവും, മാതാവിന്റെ ഗർഭകാലത്തെ മനോനിലയുമൊക്കെ രോഗകാരണമായേക്കാം എന്ന് ചില പഠനങ്ങൾ സൂചിപ്പിക്കുന്നു.

## രോഗനിർണ്ണയം
കാറ്റക്കോളമീനുകളുടെ അളവിലുള്ള വർദ്ധനവ് മനസ്സിലാക്കിയാണ് ന്യൂറോബ്ലാസ്റ്റോമ ഉണ്ടോ എന്ന് നിർണ്ണയിക്കുന്നത്. ഡോപമിൻ, ഹോമോവാനിലിക്ക് ആസിഡ്, വാനിലൈൽ മാൻഡലിക്ക് ആസിഡ് എന്നിവയാണ് അളക്കാവുന്ന കാറ്റക്കോളമീനുകൾ. mIBG സ്കാൻ ഉപയോഗിച്ചും ന്യൂറോബ്ലാസ്റ്റോമ രോഗനിർണ്ണയം നടത്താനാകും. ബയോപ്സി സ്പെസിമെനിൽ ചെറിയ, നീലനിറത്തിലുള്ള, പൂവിന്റെ ആകൃതിയിലുള്ള കോശഗണങ്ങൾ കാണപ്പെടും.

## ചികിത്സ
പലതരം ചികിത്സാവിധികൾ ഒരുമിച്ച് ഉപയോഗിച്ചാണ് ചികിത്സ നടത്തുന്നത്. കീമോതെറപ്പി, റേഡിയേഷൻ തെറപ്പി, വിത്തുകോശം മാറ്റിവയ്ക്കൽ, മോണോക്ലോണൽ ആന്റിബോഡി തെറപ്പി എന്നിവയിൽ രണ്ടിലധികം ചികിത്സാവിധികൾ ഒരുമിച്ചു പ്രയോഗിക്കുന്നു.

## അവലംബം

വർഗ്ഗം:അർബുദങ്ങൾ
വർഗ്ഗം:നാഡീവ്യൂഹ സംബന്ധിയായ രോഗങ്ങൾ
വർഗ്ഗം:ശിശുരോഗങ്ങൾ
ഏറനാട് എക്സ്പ്രസ്സ്

കേരളത്തിലെ തിരുവനന്തപുരം മുതൽ കർണ്ണാടകയിലെ മംഗലാപുരം വരെ നിത്യേന ഓടുന്ന ഒരു എക്സ്പ്രസ്സ് തീവണ്ടിയാണ് ഏറനാട് എക്സ്പ്രസ്സ്.  (നമ്പർ: 16606 / 16605) തിരുവനന്തപുരത്തു നിന്നും  രാവിലെ 3.35 മണിക്ക് പുറപ്പെടുന്ന വണ്ടി അതേ ദിവസം വൈകുന്നേരം 05.35ഓടെ മംഗലാപുരം എത്തിച്ചേരും. തിരികെയുള്ള വണ്ടീ രാവിലെ 07.20നു മംഗലാപുരത്തു നിന്ന് തിരിച്ച് അതേ ദിവസം രാത്രി 8.50 നു തിരുവനന്തപുരത്തു എത്തിച്ചേരും.

## സ്റ്റോപ്പുകൾ
*തിരുവനന്തപുരം സെൻട്രൽ
*വർക്കല
*കൊല്ലം ജങ്ഷൻ
*കരുനാഗപ്പള്ളി
*കായംകുളം ജങ്ഷൻ
*ഹരിപ്പാട്
*അമ്പലപ്പുഴ
*ആലപ്പുഴ
*ചേർത്തല
*തുറവൂർ
*എറണാകുളം ജങ്ഷൻ
*ആലുവ
*ചാലക്കുടി
*തൃശ്ശൂർ
*ഷൊർണൂർ ജങ്ഷൻ
*പട്ടാമ്പി
*കുറ്റിപ്പുറം
*തിരൂർ
*താനൂർ
*പരപ്പനങ്ങാടി
*വള്ളിക്കുന്ന്
*ഫറോക്ക്
*കോഴിക്കോട്
*കൊയിലാണ്ടി
*തിക്കോടി
*വടകര
*തലശ്ശേരി
*കണ്ണൂർ
*പയ്യന്നൂർ 
*നീലേശ്വരം 
*കാഞ്ഞങ്ങാട് 
*കാസർഗോഡ് 
*മംഗലാപുരം സെൻട്രൽ 
## അവലംബം


വർഗ്ഗം:കേരളത്തിലെ യാത്രാതീവണ്ടികൾ
വേണാട് എക്സ്പ്രസ്സ്

തിരുവനന്തപുരം മുതൽ ഷൊർണ്ണൂർ വരെ നിത്യേന ഓടുന്ന ഒരു എക്സ്പ്രസ്സ് തീവണ്ടിയാണ് **വേണാട് എക്സ്പ്രസ്സ്** (ക്രമസംഖ്യ : 16301/ 16302) തിരുവനന്തപുരത്ത് നിന്ന് രാവിലെ 5.00 മണിക്ക് പുറപ്പെടുന്ന വണ്ടി അതേ ദിവസം ഉച്ചക്ക് 12.40ന് ഷൊർണ്ണൂരിൽ എത്തിച്ചേരും. തിരിച്ച് 02.20നു ഷൊർണ്ണൂരിൽ നിന്ന് പുറപ്പെടുന്ന വണ്ടി അതേ ദിവസം രാത്രി 10.10നു തിരുവനന്തപുരത്ത് എത്തിച്ചേരും. 
## നിർത്തുന്ന സ്ഥലങ്ങൾ
തിരുവനന്തപുരം തൊട്ട് ഷോർണൂർ വരെ 26 സ്റ്റോപ്പുകളാണ് ഈ തീവണ്ടിക്ക് ഉള്ളത്.

* തിരുവനന്തപുരം സെൻട്രൽ
* തിരുവനന്തപുരം പേട്ട
* ചിറയൻകീഴ്
* കടയ്ക്കാവൂർ
* വർക്കല
* പരവൂർ
* കൊല്ലം ജംഗ്‌ഷൻ
* ശാസ്താംകോട്ട
* കരുനാഗപ്പള്ളി
*
* കായങ്കുളം
* മാവേലിക്കര
* ചെറിയനാട് 
* ചെങ്ങന്നൂർ
* തിരുവല്ല
* ചങ്ങനാശ്ശേരി
* കോട്ടയം
* ഏറ്റുമാനൂർ
* പിറവം റോഡ്
* തൃപ്പൂണിത്തുറ
* ചോറ്റാനിക്കര റോഡ് 
* എറണാകുളം ടൗൺ
* ആലുവ
* അങ്കമാലി
* ഡിവൈൻ നഗർ
* ചാലക്കുടി
* ഇരിഞ്ഞാലക്കുട
* തൃശ്ശൂർ
* വടക്കാഞ്ചേരി
* ഷൊർണൂർ

## അവലംബം


വർഗ്ഗം:കേരളത്തിലെ യാത്രാതീവണ്ടികൾ
മിസ്മിദേർ കവച്

ചാന്ദേർ പഹാഡ്,  മരണേർ ഡങ്കാ ബാജേ എന്നീ സാഹസിക നോവലുകൾക്കു ശേഷം   ബിഭൂതിഭൂഷൺ ബന്ദോപാധ്യായ് കുട്ടികൾക്കായി രചിച്ച കുറ്റാന്വേഷണ നോവലാണ് **മിസ്മിദേർ കവച്** (মিসমিদের কবচ)  .  1942-ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു.  

## കഥാസംഗ്രഹം
ശ്യാംപൂർ ഗ്രാമത്തിലാണ് കഥ നടക്കുന്നത് .  പരിചിതർക്കു പണം പലിശക്കു കൊടുക്കുന്ന  ഹരീഷ് ഗാംഗുലി അവിചാരിതമായി കൊല്ലപ്പെടുന്നു. വീട്ടിനുതൊട്ടുളള കുറ്റിക്കാട്ടിൽ നിന്ന് യുവ ഡിറ്റക്റ്റീവ് സുശീലിന് രണ്ടു തുമ്പുകൾ കിട്ടുന്നു. ഒന്ന്  സേവ്ഡ മരത്തിലെ ഒടിഞ്ഞ കൊമ്പും, മറ്റൊന്ന് ആസാമിലെ മിസ്മി ഗോത്രവംശജർ ധരിക്കാറുളള ഒരു രക്ഷാകവചവും. ഇവ രണ്ടും സുശീലിനെ കൊലപാതകിയിലേക്ക് എങ്ങനെ എത്തിക്കുന്നു എന്നതാണ് കഥ. 
## അവലംബം


വർഗ്ഗം:ബംഗാളി നോവലുകൾ
വർഗ്ഗം:ബിഭൂതിഭൂഷൺ ബന്ദോപാധ്യായുടെ നോവലുകൾ
അഹല്യനഗരി എക്സ്പ്രസ്സ്

തിരുവനന്തപുരം മുതൽ മദ്ധ്യപ്രദേശിലെ ഇൻഡോർ വരെ പ്രതിവാര സേവനം നടത്തുന്ന എക്സ്പ്രസ്സ് തീവണ്ടിയാണ് അഹല്യനഗരി എക്സ്പ്രസ്സ്. (ക്രമസംഖ്യ: 16325/16326) ശനിയാഴ്ച രാവിലെ 05.45നു പുറപ്പെടുന്ന വണ്ടി കോയമ്പത്തൂർ, ചെന്നൈ, വിജയവാഡ, നാഗ്‌പൂർ, ഭോപ്പാൽ വഴി തിങ്കളാഴ്ച രാവിലെ 05.05നു ഇൻഡോറിൽ എത്തിച്ചേരുന്നു.  തിരികെ വൈകുന്നേരം 04.40നു പുറപ്പെടുന്ന വണ്ടീ ബുധനാഴ്ച വൈകുന്നേരം തിരുവനന്തപുരത്ത് എത്തിച്ചേരുന്നു. 

## അവലംബം


വർഗ്ഗം:കേരളത്തിലെ യാത്രാതീവണ്ടികൾ
രപ്തിസാഗർ എക്സ്പ്രസ്സ്

തിരുവനന്തപുരം മുതൽ ഉത്തർപ്രദേശിലെ ഗോരഖ്പുർ വരെ ഓടുന്ന തീവണ്ടിയാണ് **രപ്തിസാഗർ എക്സ്പ്രസ്സ്**. ചൊവ്വ, ബുധൻ, വ്യാഴം എന്നീ ദിവസങ്ങളിൽ 05.45നു തിരുവനന്തപുരത്ത് നിന്ന് തുടങ്ങി പാലക്കാട്, കോയമ്പത്തൂർ, ചെന്നൈ, വിജയവാഡ, വാറങ്ങൽ, ഭോപ്പാൽ, കാൺപൂർ, ലക്നൗ വഴി വ്യാഴം, വെള്ളി, ചൊവ്വ ദിവസങ്ങളിൽ ഉച്ചയ്ക്ക് 03.10നു ഗോരഖ്‌പൂറിൽ എത്തിച്ചേരുന്നു. തിരികെ വ്യാഴം വെള്ളി, ഞായർ ദിവസങ്ങളിൽ രാവിലെ 06.45നു തിരിച്ച് ശനി, ഞായർ, ചൊവ്വ ദിവസങ്ങളിൽ തിരുവനന്തപുരത്ത് എത്തിച്ചേരുന്നു. 

## അവലംബം


വർഗ്ഗം:കേരളത്തിലെ യാത്രാതീവണ്ടികൾ
ജനശതാബ്ദി എക്സ്പ്രസ്സ്

ശതാബ്ദി എക്പ്രസ്സിന്റെ കുറഞ്ഞ നിരക്കിലുള്ള വണ്ടികളാണ് ജനശതാബ്ദി എക്സ്പ്രസ്സ്. ശീതീകരിച്ചതും അല്ലാത്തതുമായ ബോഗികൾ ലഭ്യമായ ഇതിന്റെ പേരിലെ ജൻ  സാധാരണ ജനങ്ങളെ സൂചിപ്പിക്കുന്നു. ഏതാണ്ട് 20 ഓളം ജനശതാബ്ദി എക്സ്പ്രസ്സുകൾ നിലവിലുണ്ട്.  കേരളത്തിലൂടെ ഓടുന്ന ഒരു ജനശതാബ്ദി എക്സ്പ്രസ്സാണ് തിരുവനന്തപുരം - കോഴിക്കോട് ജനശതാബ്ദി എക്സ്പ്രസ്സ് 

## അവലംബം


വർഗ്ഗം:ഇന്ത്യയിലെ യാത്രാതീവണ്ടികൾ
തൂമ്പണലരി

ആറുമീറ്ററോളം ഉയരം വയ്ക്കുന്ന ഒരു ചെറിയ വൃക്ഷമാണ് **തൂമ്പണലരി**. .. പല്ലുവേദനയ്ക്കുള്ള ഔഷധമായി ഉപയോഗിക്കുന്നതുകൊണ്ട് toothache tree എന്നറിയപ്പെടുന്നു. വടക്കെ അമേരിക്ക, ഇന്ത്യ, നേപ്പാൾ, ഭൂട്ടാൻ എന്നിവിടങ്ങളിൽ കാണപ്പെടുന്നു. ധാരാളം ഔഷധഗുണമുള്ള ഒരു വൃക്ഷമാണിത്. വേരും ഇലയും, തടിയും ഇലയുമെല്ലാം മരുന്നായി ഉപയോഗിക്കുന്നു.. ഉത്തരാഞ്ചലിലെ പല ആദിമനിവാസികളും ഈ മരം ഔഷധമായും ഭക്ഷണമായും സുഗന്ധദ്രവ്യമായുമെല്ലാം ഉപയോഗിച്ചു വരുന്നു..

## അവലംബം

## പുറത്തേക്കുള്ള കണ്ണികൾ
* http://jpronline.info/index.php/jpr/article/view/8724
* http://www.greenpharmacy.info/article.asp?issn=0973-8258;year=2012;volume=6;issue=1;spage=26;epage=28;aulast=Mehta 
* http://www.pfaf.org/user/Plant.aspx?LatinName=Zanthoxylum+alatum 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സാന്തോസൈലം
വർഗ്ഗം:കേരളത്തിലെ സസ്യജാലം
ശബരി എക്സ്പ്രസ്സ്

തിരുവനന്തപുരം മുതൽ ആന്ധ്രാപ്രദേശിലെ സെക്കന്തരാബാദ് വരെ നിത്യേന ഓടുന്ന തീവണ്ടിയാണ് **ശബരി  സൂപ്പർഫാസ്റ്റ്എ ക്സ്പ്രസ്സ്**. കേരളത്തയും തെ ലുഗു പ്രദേശങ്ങളെ യും ബന്ധിപ്പിക്കുന്ന പ്രധാന സർവീസ് . ശബരി മല അയ്യപ്പൻമാർക്ക് സൗകര്യപ്രദമായ സർവീസ് എന്നാണ് അർത്ഥം .(ക്രമസംഖ്യ: 20629/ 20630) തിരുവനന്തപുരത്തു നിന്ന് രാവിലെ  ആരംഭിച്ച് ചെങ്ങന്നൂർ, കോട്ടയം, എറണാകുളം, പാലക്കാട്, കോയമ്പത്തൂർ, സേലം, തിരുപ്പതി, ഗുണ്ടൂർ, ഗൂട്ടി വഴി സെക്കന്ദരാബാദ് അടുത്ത ദിവസം ഉച്ചക്ക് 12.40നു എത്തിച്ചേരും. തിരികെ ഉച്ചക്ക് 12.20നു തിരിച്ച് രണ്ടാംദിവസം വൈകുന്നേരം 18.55നു തിരുവനന്തപുരത്ത് എത്തിച്ചേരും. മലബാറിൽ നിന്നുള്ള യാത്രക്കാർ പാലക്കാട്‌, തൃശ്ശൂർ നിന്ന് കയറുന്നു

## അവലംബം
വർഗ്ഗം:കേരളത്തിലെ യാത്രാതീവണ്ടികൾ
അഞ്ചലച്ചൻ

കൊല്ലം ജില്ലയിൽ പത്തനാപുരം താലൂക്കിലെ അഞ്ചൽ എന്ന ചെറുപട്ടണത്തിലാണ് **അഞ്ചലച്ചൻ** എന്ന **യൗനാൻ കത്തനാർ**  താമസിച്ചിരുന്നത്. അഞ്ചലിലും  പരിസരപ്രദേശങ്ങളിലുമുള്ള അനേകായിരങ്ങളുടെ ഗുരുഭുതനായി കണക്കാകപ്പെടുന്നു. ഇദ്ദേഹം സെന്റ് ജോർജ്ജ്  വലിയപള്ളിയിലെ ഒരു പുരോഹിതനായിരുന്നു.

## ജീവിതരേഖ
അഞ്ചൽ ദേശത്ത് മരുന്തിലഴികത്ത് കുടുംബത്തിലാണ് അദ്ദേഹം ജനിച്ചത്. അദ്ദേഹത്തിന്റെ ജീവിത കാലഘട്ടം 1772 മുതൽ 1842 വരെയാണെന്ന് കരുതുന്നു. പട്ടംകൊട പുസ്തകത്തിൽ പട്ടത്വം സ്വികരിച്ച കാലം കണക്കാക്കപ്പെടുന്നു. ബാല്യകാലത്ത് അദ്ദേഹത്തെ *ചോനാച്ചൻ* എന്ന് ആണ് അറിയപ്പെട്ടിരുന്നത്. കുടിപള്ളികൂടത്തിലെ വിദ്യാഭ്യാസത്തിനു ശേഷം ഒരു ബ്രാഹ്മണന് ശിഷ്യപ്പെട്ട് സംസ്കൃതം അഭ്യസിച്ചു. വിദ്യാഭ്യാസത്തിനു ശേഷം കൃഷിക്കാരനായിരുന്ന പിതാവിനെ സഹായിച്ചു വന്നു. ആ ബാലന് പ്രാർത്ഥന, നോമ്പാചരണം, ഉപവാസം എന്നിവയിൽ താത്പര്യമുണ്ടായിരുന്നു. ഇദ്ദേഹത്തിന്റെ  ദൈവഭക്തി മാതാപിതാക്കളെ വളരെയധികം സന്തുഷ്ടടരാക്കി.

അഞ്ചലച്ചന് പള്ളിയിൽ താ‌മസിച്ച് പഠിക്കണം എന്നായിരുന്നു ആഗ്രഹം. അങ്ങനെ അദ്ദേഹത്തെ മലങ്കര മെത്രാപ്പോലിത്തായുടെ തിരുസന്നിധിയിൽ ചേർത്തു. ‌അനേകവർഷം വൈദിക വിദ്യാഭ്യാസം നേടിയ ശേഷം ഒരു ക്രിസ്തീയ പുരോഹിതനായി അദ്ദേഹം സ്വന്തം നാട്ടിൽ തിരിച്ചെത്തി. ജ്യേഷ്ഠസഹോദരനോടോപ്പം മരുന്നിലഴികത്ത് താമസിച്ചുവന്നു. എല്ലാ ഞാറാഴ്ച്ചകളിലും മറ്റു വിശേഷദിവസങ്ങളിലും കൊട്ടാരക്കരപള്ളിയിൽ അദ്ദേഹം കൃത്യമായി എത്തുമായിരുന്നു. മരുന്നിലഴികത്ത് കുടുംബവീട്ടിൽ അദ്ദേഹത്തിന് പ്രത്യേകം മുറിയുണ്ടായിരുന്നു. 

അദ്ദേഹത്തിന് കുളിക്കാൻ പള്ളിപുരയിടത്തിൽ കുളം നിർമ്മിക്കുകയും ആ കുളം പള്ളികുളം എന്നറിയപ്പെടുകയും ചെയ്തു.  അദ്ദേഹത്തിന്റെ അവസാനകാലത്ത് തന്റെ ഗുമസ്തരെ വിളിച്ച്, താൻ മരിച്ച്  41-ആം ദിവസം കബർ തുറന്നു നോക്കിയാൽ നാസാഗ്രവും വലതുകൈയ്യിലെ മുന്നു വിരലുകളും ഒഴികെയുള്ള ശരീരഭാഗങ്ങൾ നശിക്കാതെ ഇരിക്കുന്നതു കാണാമെന്നും പറഞ്ഞാതായി വിശ്വസിക്കപ്പെടുന്നു.  അദ്ദേഹം ഇഹലോകവാസം പ്രാപിച്ചത് ഒരു കർക്കിടകമാസം 22 -ആം തിയതി ആണെന്ന് കരുതപ്പെടുന്നു. രോഗഗ്രസ്തനായശേഷം ക്ഷേമമനേഷിച്ചെത്തിയ വിശ്വസികളെ കൈയുയർത്തി കുരിശുവരച്ച് അനുഗ്രഹിച്ചിരുന്നു.  മരണാനന്തരം അദ്ദേഹം പറഞ്ഞതുപ്രകാരം കബർ തുറന്നു പരിശോധന നടത്തിയതായും നാസാഗ്രവും വിരലുകളും ഒഴികെയുള്ള ശരീരഭാഗങ്ങൾ കേടുകൂടാതെ കാണപ്പെട്ടതായും പറയപ്പെടുന്നു.

## അഞ്ചൽ പള്ളി
## നാടിന്റെ നാനാഭാഗത്തുള്ള ഭക്തജനങ്ങൾ എത്തിച്ചേരുന്നു. ഹിന്ദുക്കളുടെ അതിപ്രശസ്തമായ മുടിയെഴുന്നെള്ളത്തെന്ന ആഘോഷം പള്ളിക്കു സമീപമെത്തുമ്പോൾ ഉത്സവനടത്തിപ്പുകാർ അഞ്ചലച്ചനും നേർച്ച അർപ്പിക്കാറുണ്ട്.

## അവലംബം

വർഗ്ഗം:വൈദികർ
എലിച്ചുഴി

**എലിച്ചുഴി**, **എലിച്ചെവിയൻ**, **കാട്ടുതുവര**, **തൊവരക്കാരി**, **മലമുരിങ്ങ** എന്നെല്ലാം അറിയപ്പെടുന്ന ഈ മരത്തിന്റെ  എന്നാണ്. 30 മീറ്ററോളം ഉയരം വയ്ക്കുന്ന ഈ വൃക്ഷം പശ്ചിമഘട്ടത്തിൽ അങ്ങോളമിങ്ങോളം കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://211.114.21.20/tropicalplant/html/print.jsp?rno=951
* http://www.asianplant.net/Ebenaceae/Diospyros_buxifolia.htm

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഡയസ്പൈറോസ്
വർഗ്ഗം:എബണേസീ
വർഗ്ഗം:കേരളത്തിലെ സസ്യജാലം
വിപ്ലവം

നിലനിൽക്കുന്ന അധികാരികൾക്കെതിരായി ജനങ്ങൾ ഉയിർത്തെഴുന്നേൽക്കുന്നതിലൂടെ താരതമ്യേന ചെറിയ കാലയളവിൽ രാഷ്ട്രീയാധികാരത്തിൽ അഥവാ അധികാരഘടനയിൽ ഉണ്ടാകുന്ന അടിസ്ഥാനപരമായ മാറ്റത്തെയാണ് രാഷ്ട്രീയ **വിപ്ലവം** എന്നതു കൊണ്ട് ഉദ്ദേശിക്കുന്നത്. ലാറ്റിൻ ഭാഷയിലെ തകിടംമറിയൽ എന്നർത്ഥം വരുന്ന റെവല്യൂഷ്യോ (revolutio), എന്ന വാക്കിൽ നിന്നാണ് റവല്യൂഷൻ അഥവാ വിപ്ലവം എന്നവാക്കിന്റെ ഉത്പത്തി. 

അരിസ്റ്റോട്ടിൽ രണ്ടു തരം രാഷ്ട്രീയ വിപ്ലവത്തെ പറ്റി വിവരിച്ചു:

#ഒരു ഘടനയിൽ നിന്നും മറ്റൊന്നിലേക്കുള്ള സമ്പൂർണ്ണ മാറ്റം 
#നിലവിലുള്ള ഘടനയുടെ പരിഷ്ക്കരണം. 
## അവലംബം

വർഗ്ഗം:അപൂർണ്ണ ലേഖനങ്ങൾ
വർഗ്ഗം:വിപ്ലവം
ഓറിയന്റൽ ബാങ്ക് ഓഫ് കൊമേഴ്സ്

**ഓറിയന്റൽ ബാങ്ക് ഓഫ് കൊമേഴ്സ്** (, ) ഇന്ത്യയിലെ പ്രമുഖ ദേശസാത്കൃത ബാങ്കുകളിലൊന്നാണ്. ബ്രിട്ടീഷ് ഇന്ത്യയിലെ ലാഹോറിലാണ് (ഇപ്പോൾ പാകിസ്താനിൽ) ഇത് സ്ഥാപിക്കപ്പെട്ടത്. 
## അവലംബം

വർഗ്ഗം:ഇന്ത്യയിലെ പൊതുമേഖലാ ബാങ്കുകൾ
ബാങ്ക് ദേശസാത്കരണം (ഇന്ത്യ)

ഇന്ത്യയിൽ വൻമാറ്റങ്ങൽക്ക് വഴിതെളിയിച്ചതാണ് രണ്ട് ഘട്ടങ്ങളിലായി നടന്ന **ബാങ്കുകളുടെ ദേശസാത്കരണം**. 1969 വരെ ഇന്ത്യയിലെ ഏക ദേശസാത്കൃത ബാങ്ക് എസ്.ബി.ഐ ആയിരുന്നു. 1969-ൽ 14 ഉം 1980 ൽ 6 ഉം ബാങ്കുകളെയാണ് ദേശസാത്കരിച്ചത്. ഇന്ധിരാഗാന്ധിയായിരുന്നു ഈ കാലയളവുകളിൽ ഇന്ത്യയുടെ പ്രധാനമന്ത്രി. ബാങ്കിങ് സംവിധാനം ഗ്രാമ പ്രദേശങ്ങളിലെത്തിക്കുക, കർഷകർക്ക് എളുപ്പത്തിൽ സാമ്പത്തിക സഹായം ലഭ്യമാക്കുക എന്നിവയായിരുന്നു ദേശസാത്കരണത്തിന്റെ പ്രധാനലക്ഷ്യങ്ങൾ. 
### ഒന്നാംഘട്ട ദേശസാത്കരണം
ഒന്നാംഘട്ട ദേശസാത്കരണം നടന്നത് 1969 ജൂലായ് 19 നാണ്. നിക്ഷേപം 50 കോടിയിലധികമുള്ള ബാങ്കുകളാണ് ദേശസാത്കരിക്കപ്പെട്ടത്. ബാങ്കുകൾ ഇവയാണ്.
# ബാങ്ക് ഓഫ് ഇന്ത്യ
# ബാങ്ക് ഓഫ് ബറോഡ
# പഞ്ചാബ് നാഷണൽ ബാങ്ക്
# സെൻട്രൽ ബാങ്ക് ഓഫ് ഇന്ത്യ
# കാനറ ബാങ്ക്
# സിൻഡിക്കേറ്റ് ബാങ്ക്
# ദേനാ ബാങ്ക്
# അലഹബാദ് ബാങ്ക്
# യുണൈറ്റഡ് കൊമേഴ്സ്യൽ ബാങ്ക്
# ഇന്ത്യൻ ബാങ്ക്
# ഇന്ത്യൻ ഓവർസീസ് ബാങ്ക്
# യൂണിയൻ ബാങ്ക് ഓഫ് ഇന്ത്യ
# യുണൈറ്റഡ് ബാങ്ക് ഓഫ് ഇന്ത്യ
# ബാങ്ക് ഓഫ് മഹാരാഷ്ട്ര

### രണ്ടാംഘട്ട ദേശസാത്കരണം
രണ്ടാംഘട്ട ദേശസാത്കരണം 1980 ഏപ്രിൽ 15 നായിരുന്നു. 200 കോടിയിലേറെ നിക്ഷേപ മൂലധനമുള്ള 6 ബാങ്കുകളെയാണ് ഇത്തവണ ദേശസാത്കരിച്ചത്. ബാങ്കുകൾ ഇവയാണ്
# വിജയാ ബാങ്ക്
# പഞ്ചാബ് ആന്റ് സിന്ധ് ബാങ്ക്
# ന്യൂ ബാങ്ക് ഓഫ് ഇന്ത്യ
# ഓറിയന്റൽ ബാങ്ക് ഓഫ് കൊമേഴ്സ്
# ആന്ധ്ര ബാങ്ക്
# കോർപ്പറേഷൻ ബാങ്ക്

ദേശസാത്കൃത ബാങ്കുകളിൽ ന്യൂ ഇന്ത്യാ ബാങ്ക് പ്രതിസന്ധിയിലായതിനെത്തുടർന്ന് (1993) പഞ്ചാബ് നാഷണൽ ബാങ്ക് ഏറ്റെടുത്തു. നിലവിൽ 19 ദേശസാത്കൃതബാങ്കുകളാണുള്ളത്

ഈ ഒരു നടപടിക്ക് വഴിവെച്ചത് സ്വതന്ത്ര ഇന്ത്യയുടെ ആദ്യഘട്ടങ്ങളിൽ തന്നെ ഉയർന്നിരുന്നു. ദേശസാൽക്കരണ പ്രക്രിയക്ക് വഴി വെച്ചത് രണ്ടു കാരണങ്ങളാണ് ! AD-1956 ഏപ്രിലിൽ ഇതിനെപ്പറ്റിയുള്ള  പ്രമേയം  ലോകസഭയിൽ അവതരിക്കപ്പെട്ടു

സ്വകാര്യ ബാങ്കുകൾ എന്ന നിലയിൽ 1947- 1955 കാലഘട്ടങ്ങളിൽ ഇവയുടെ പ്രവർത്തനം ഏകദേശം 361 ബാങ്കുകൾക്കായിരുന്നു. 
മനോരമ  ദിനപത്രം 2019 ജൂലൈ 18 (താൾ  13)
## അവലംബം
 

വർഗ്ഗം:ഇന്ത്യാചരിത്രം
ജയന്തി ജനത എക്സ്പ്രസ്സ്

തമിഴ്‌നാട്ടിലെ കന്യാകുമാരി മുതൽ  പൂനെ 
വരെ നിത്യേന ഓടുന്ന എക്സ്പ്രസ്സ് തീവണ്ടിയാണ് **ജയന്തി ജനത എക്സ്പ്രസ്സ്.** (ക്രമസംഖ്യ: 16382/16381) കേരളത്തിലൂടെ കടന്നു പോകുന്ന ഈ തീവണ്ടി രാവിലെ കന്യാകുമാരിയിൽ നിന്ന് തിരിച്ച് തിരുവനന്തപുരം, കോട്ടയം, എറണാകുളം, കോയമ്പത്തൂർ, തിരുപ്പതി വഴി മൂന്നാം ദിവസം പൂനെയിൽ എത്തിച്ചേരും. തിരികെ വൈകുന്നേരം പുറപ്പെടുന്ന വണ്ടി, മൂന്നാം ദിവസം കന്യാകുമാരിയിൽ എത്തിച്ചേരും.

## അവലംബം


വർഗ്ഗം:കേരളത്തിലെ യാത്രാതീവണ്ടികൾ
കൊച്ചുവേളി - ലോകമാന്യതിലക് ഗരീബ് രഥ് എക്സ്പ്രസ്സ്

2005ൽ പുറത്തിറങ്ങിയ ഗരീബ് രഥ് തീവണ്ടികളിൽ കേരളത്തിൽ കൂടി ഓടുന്ന ഒന്നാണ് **കൊച്ചുവേളി - ലോകമാന്യതിലക് ഗരീബ് രഥ് എക്സ്പ്രസ്സ്**. ഇത് എസി ട്രെയിൻ ആണ്. രാവിലെ 08.50നു കൊച്ചുവേളിയിൽ നിന്ന് പുറപ്പെടുന്ന തീവണ്ടി കോട്ടയം, എറണാകുളം ടൌൺ, മംഗലാപുരം, താനെ വഴി രണ്ടാം ദിവസം രാത്രി 11.45നു ലോകമാന്യതിലകിൽ എത്തിച്ചേരുന്നു. തിരികെ തിങ്കൾ വെള്ളി  ദിവസങ്ങളിൽ രാവിഎൽ 04.55നു തിരിച്ച് പിറ്റേദിവസം രാത്രി 08.30നു കൊച്ചുവേളിയിൽ എത്തിച്ചേരുന്നു.

വർഗ്ഗം:കേരളത്തിലെ യാത്രാതീവണ്ടികൾ
ഗരീബ് രഥ് എക്സ്പ്രസ്സ്

രാജധാനി, ശതാബ്ദി എന്നീ മുന്തിയ തീവണ്ടികളിലെ യാത്രാനിരക്കുകൾ താങ്ങാൻ കഴിയാത്ത സാധാരണക്കാർക്കായി മുന്നോട്ട് വച്ച പൂർണ്ണമായും ശീതികരിക്കപ്പെട്ട എക്സ്പ്രസ്സ് തീവണ്ടികളാണ് **ഗരീബ് രഥ്**. 2005ൽ അന്നത്തെ റയിൽവേ മന്ത്രിയായിരുന്ന  ലാലു പ്രസാദ് യാദവാണ് ഗരീബ് രഥം ആവിഷ്കരിച്ചത്. പാവങ്ങളുടെ രഥം എന്ന അർത്ഥമുള്ള പേരോട് കൂടിയ ഈ തീവണ്ടിക്ക് മറ്റ് സൂപ്പർ ഫാസ്റ്റ് എക്സ്പ്രസ്സ് തീവണ്ടികളുടെ അതേ സൗകര്യങ്ങളും വേഗതയുമാണ് ഉള്ളത്. നിലവിൽ 50ൽ അധികം പാതകളിൽ ഗരീബ് രഥ് ഓടുന്നുണ്ട്.

വർഗ്ഗം:ഇന്ത്യയിലെ യാത്രാതീവണ്ടികൾ
വൈപ്പിൻ വിളക്കുമാടം

വൈപ്പിൻ ജെട്ടിയിൽ നിന്ന് 5 കിലോമീറ്റർ ദൂരെ പുതുവൈപ്പ് എന്ന സ്ഥലത്താണ് **വൈപ്പിൻ വിളക്കുമാടം** സ്ഥിതിചെയ്യുന്നത്. 1979 നവംബർ 15നാണ് വൈപ്പിനിലുള്ള വിളക്കുമാടം പ്രവർത്തനസജ്ജമായതെങ്കിലും കൊച്ചിൻ വിളക്കുമാടത്തിന് വളരെ നീണ്ട ചരിത്രമുണ്ട്. 1839 മുതൽ ഫോർട്ട് കൊച്ചിയിൽ നിലവിലുണ്ടായിരുന്ന വിളക്കുമാടമാണ് പിന്നീട് വൈപ്പിനിലേയ്ക്ക് മാറ്റി സ്ഥാപിച്ചത്. 

## സാങ്കേതിക വിശദാംശങ്ങൾ
46 മീറ്റർ ഉയരമുള്ള വൃത്താകൃതിയിലുള്ളതും രണ്ട് പാളികളുള്ളതുമായ സിമറ്റ് സിമറ്റ് സ്തംഭമാണീ വിളക്കുമാടത്തിനുള്ളത്. ദീപത്തിന് 28 നോട്ടിക്കൽ മൈൽ ദൂരത്തെത്താനാവുമത്രേ. മെറ്റൽ ഹാലൈഡ് ദീപവും ഡയറക്റ്റ് ഡ്രൈവ് സിസ്റ്റവുമാണിതിൽ ഉപയോഗിച്ചിരിക്കുന്നത്. വിശദമായ വിശദാംശങ്ങളടങ്ങിയ പട്ടിക കാണുക. 

## ചരിത്രം
### ഫോർട്ട് കൊച്ചിയിലെ പഴയ വിളക്കുമാടം

1839 മുതൽ തന്നെ ഫോർട്ട് കൊച്ചിയിൽ ഒരു വിളക്കുമാടം പ്രവർത്തനത്തിലുണ്ടായിരുന്നു. എണ്ണകൊണ്ടു കത്തുന്ന ദീപമായിരുന്നു പ്രകാശസ്രോതസ്സ്. 1902-ൽ പുതിയ വിളക്കും പ്രകാശപ്രതിഭലന സംവിധാനവും നിലവിൽ വന്നു. 1914-ൽ വീണ്ടും പരിഷ്കരണങ്ങൾ നടത്തപ്പെട്ടു. 1920-ൽ 10 മീറ്റർ ഉയരമുള്ള പുതിയ സ്തംഭം നിലവിൽ വന്നു. രണ്ട് കറുപ്പ് വലയങ്ങളും ഒരു വെളുപ്പു നിറത്തിലുള്ള വലയവുമായിരുന്നു ഇതിൽ പൂശിയിരുന്ന നിറങ്ങൾ.  പഴയ സ്തംഭത്തിലെ പ്രകാശവിസരണ സംവിധാനം പുതിയ സ്തംഭത്തിലേയ്ക്ക് മാറ്റപ്പെട്ടു. 

ആർ. സി. ബ്രിസ്റ്റോ എന്ന ഹാർബർ ചീഫ് എഞ്ചിനിയർ 1935-ൽ കൊച്ചി തുറമുഖത്തിന്റെ വികസനത്തിനും നവീകരണത്തിനുമായി ഒരു നാലു ഘട്ട പദ്ധതി ആവിഷ്കരിച്ചു. വെണ്ടുരുത്തി ദ്വീപും ചില തുരുത്തുകളും ചേർത്ത് വെല്ലിംഗ്ടൺ ഐലന്റ് എന്ന പുതിയ ദ്വീപ് നിർമ്മിക്കപ്പെട്ടു. വടക്കു കിഴക്കുഭാഗത്ത് കപ്പലുകളടുക്കുന്ന സ്ഥലം എറണാകുളം വാർഫെന്നും വടക്കുപടിഞ്ഞാറു ഭാഗത്ത് മട്ടാഞ്ചേരി വാർഫ് എന്നുമാണ് അറിയപ്പെട്ടിരുന്നത്. 

1936-ൽ പ്രദേശം ആകമാനം വികസിക്കുകയുണ്ടായി. 25 മീറ്റർ ഉയരത്തിലുള്ള സ്റ്റീൽ സ്തംഭം സ്ഥാപിക്കപ്പെട്ടു. ചാരനിറമായിരുന്നു ഇതിന്. ഗാസുപയോഗിച്ചുള്ള ഒരു പ്രകാശസ്രോതസ്സ് ഇതിൽ സ്ഥാപിച്ചു. 1966-ൽ സൺ വാൾവ് എന്ന സംവിധാനം നിലവിൽ വന്നു. കൂടുതൽ ഉയരമുള്ളതും ശക്തിയുള്ള ഒരു വൈദ്യുതവിളക്കും റേഡിയോ ബീക്കൺ സംവിധാനവുമുള്ള സ്തംഭം സ്ഥാപിക്കാൻ പദ്ധതിയുണ്ടാക്കപ്പെട്ടു. പക്ഷേ ഫോർട്ട് കൊച്ചി മേഖലയിൽ ഇതിന് സ്ഥലം ലഭ്യമല്ലാതിരുന്നതിനാൽ പുതിയ വിളക്കുമാടം വൈപ്പിൻ ദ്വീപിലെ പുതുവൈപ്പിലേക്കും റേഡിയോ ബീക്കൺ അഴീക്കോടിലേയ്ക്കും മാറ്റാൻ തീരുമാനമെടുത്തു.

## സ്ഥാനം

കൊച്ചിയിലെ വൈപ്പിൻ ദ്വീപിലാണ് ഈ വിളക്കുമാടം സ്ഥാപിക്കപ്പെട്ടിരിക്കുന്നത്. എറണാകുളം ബോട്ട് ജെട്ടിയിൽ നിന്ന് വൈപ്പിനിലേയ്ക്ക് സ്ഥിരം ബോട്ട് സർവീസുണ്ട്. ഫോർട്ട് കൊച്ചിയിൽ നിന്ന് വൈപ്പിനിലേയ്ക്ക് ജങ്കാർ വഴി വാഹനത്തിലെത്താൻ 	സാധിക്കും. ഹൈക്കോർട്ടിനടുത്തുനിന്ന് ഗോശ്രീ പാലം വഴിയും വടക്കൻ പറവൂരിൽ നിന്നും ഇങ്ങോട്ട് റോഡ് മാർഗ്ഗം എത്തുകയും ചെയ്യാം. വൈപ്പിൻ ജട്ടിയിൽ നിന്ന് ഏകദേശം 8 കിലോമീറ്റർ ദൂരെ പുതുവൈപ്പ് എന്ന സ്ഥലത്താണ് ഈ വിളക്കുമാടം സ്ഥിതിചെയ്യുന്നത്.

## ഇവയും കാണുക

* വിളക്കുമാടം
* കേരളത്തിലെ വിളക്കുമാടങ്ങൾ
* തങ്കശ്ശേരി വിളക്കുമാടം

## പുറത്തേയ്ക്കുള്ള കണ്ണികൾ

## അവലംബം

വർഗ്ഗം:കേരളത്തിലെ വിളക്കുമാടങ്ങൾ
കാട്ടുതുവര

പശ്ചിമഘട്ടത്തിലും ശ്രീലങ്കയിലും കണുന്ന ഒരു മരമാണ് **കാട്ടുതുവര**. . 15 മീറ്ററോളം ഉയരം വയ്ക്കും. 600 മീറ്റർ വരെ ഉയരമുള്ള വരണ്ട നിത്യഹരിതവനങ്ങളിൽ അപൂർവ്വമായി കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ഡയസ്പൈറോസ്
ജോ ഡിമാജ്ജിയോ

**ജോ ഡിമാഗിയോ** അമേരിക്കൻ ബേസ്ബാൾ താരമായിരുന്നു. ജോസഫ് പോൾ ഡിമാഗിയോ എന്നായിരുന്നു മുഴുവൻ പേര്. 1914 നവംബർ 25-ന് കാലിഫോർണിയയിലെ മാർട്ടിനെസിൽ ജനിച്ചു. സാൻഫ്രാൻസിസ്കോയിലെ *പസിഫിക് കോസ്റ്റ് ലീഗുമായി* ചേർന്നാണ് ഇദ്ദേഹം കായികരംഗത്തെത്തിയത്. 1932 മുതൽ അവരുടെ താരമായിരുന്ന ഡിമാഗിയോയെ 1936-ൽ അമേരിക്കൻ ലീഗിലെ *ന്യൂയോർക്ക് യാങ്കീസ്* വിലയ്ക്കെടുത്തു. 1951-ൽ വിരമിക്കുന്നതു വരെ അവരോടൊപ്പം തന്നെയായിരുന്നു കളിച്ചിരുന്നത്.

## കേന്ദ്ര പ്രതിരോധ നിരയിലെ കളിക്കാരൻ

കേന്ദ്ര പ്രതിരോധ നിരയിലെ കളിക്കാരനായിരുന്ന ഇദ്ദേഹത്തിന്റെ അത്ഭുതകരമായ പ്രതിരോധ ശൈലിയും *വലങ്കയ്യൻ* ഹിറ്റുകളും പ്രസിദ്ധമാണ്. 1939-ലാണ് *അമേരിക്കൻ ലീഗ് ബാറ്റിങ് ചാമ്പ്യൻഷിപ്പ്* ആദ്യമായി നേടിയത്. 1940-ലും അതാവർത്തിച്ചു. 39-ലും 41-ലും 47-ലും ലീഗിലെ ഏറ്റവും മികച്ച കളിക്കാരനായി ഡിമാഗിയോ തിരഞ്ഞെടുക്കപ്പെട്ടു. 1,736 ഗെയിമുകളിലായി 361 *ഹോം റണ്ണു*കൾ കരസ്ഥമാക്കിയ ഇദ്ദേഹത്തിന്റെ ബാറ്റിങ് നിരക്ക് ശരാശരി 0.325 ആയിരുന്നു.

## ലോകറെക്കോർഡ് കരസ്ഥമാക്കി

1941 മേയ് 15-നും ജൂൺ 16-നുമിടയ്ക്ക് 56 കളികൾ തുടർച്ചയായി വിജയിച്ചുകൊണ്ട് ഇദ്ദേഹം ലോകറെക്കോർഡ് കരസ്ഥമാക്കിയിട്ടുണ്ട്. 1955-ൽ ഈ ലോകോത്തര കളിക്കാരനെ ബേസ്ബാളിലെ *ഹാൾ ഒഫ് ഫെയിം* ആയി തിരഞ്ഞെടുക്കുകയുണ്ടായി *യാങ്കി ക്ലിപ്പർ* എന്ന ഓമനപ്പേരിലാണ് ഇദ്ദേഹം വിഖ്യാതനായിരുന്നത്. *ലക്കി ടു ബി എ യാങ്കി* എന്ന ആത്മകഥ ഇദ്ദേഹം രചിച്ചിട്ടുണ്ട്. 1946 ലാണ് അതു പ്രസിദ്ധീകരിച്ചത്. 1999 മാർച്ച്. 8-ന് ഇദ്ദേഹം അന്തരിച്ചു.

## പുറത്തേക്കുള്ള കണ്ണികൾ
*http://www.baseball-reference.com/players/d/dimagjo01.shtml
*http://goyankees.tripod.com/joe_dimaggio.htm
*http://www.imdb.com/name/nm0227154/bio

വർഗ്ഗം:1914-ൽ ജനിച്ചവർ
വർഗ്ഗം: 1999-ൽ മരിച്ചവർ
വർഗ്ഗം:നവംബർ 25-ന് ജനിച്ചവർ
വർഗ്ഗം:മാർച്ച് 8-ന് മരിച്ചവർ
വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ്
സ്റ്റം‌പ്

**സ്റ്റംപ്** എന്നത് സാധാരണമായി ക്രിക്കറ്റിൽ ഉപയോഗിക്കുന്ന ഒരു പദമാണ്. *സ്റ്റം‌പ്* എന്ന പദം 3 രീതിയിൽ വിവക്ഷിക്കാം;
# വിക്കറ്റിന്റെ ഒരു ഭാഗം.
# ബാറ്റ്സ്മാനെ പുറത്താക്കുന്ന ഒരു രീതി
# ഒരു ദിവസത്തെ കളിയുടെ അവസാനം (സ്റ്റംപ്സ്)

## വിക്കറ്റിന്റെ ഭാഗം
ലഘുചിത്രം|മൂന്ന് സ്റ്റംപുകളും രണ്ട് ബെയ്ൽസുകളും ഉൾപ്പെട്ട ഒരു വിക്കറ്റ് ഗ്രൗണ്ടിൽ ഉറപ്പിച്ച നിലയിൽ*സ്റ്റംപ്* വിക്കറ്റിന്റെ ഒരു ഭാഗമാണ്. മൂന്ന് സ്റ്റമ്പുകളും രണ്ട് ബെയ്ലുകളും ഉൾപ്പെട്ടതാണ് ഒരു വിക്കറ്റ്. കുത്തനെ നാട്ടിയ മൂന്ന് കുറ്റികളാണ് സ്റ്റംപ്. സ്റ്റംപിന്റെ മുകൾഭാഗത്തായാണ് *ബെയ്ൽസ്* സ്ഥാപിക്കുന്നത്.
71.1 സെന്റിമീറ്റർ ഉയരമാണ് സാധാരണ ഓരോ സ്റ്റംപിനുമുള്ളത്. സ്റ്റംപിന്റെ താഴ്ഭാഗം ഗ്രൗണ്ടിൽ ഉറപ്പിക്കുന്നതിനായി കൂർത്ത അഗ്രത്തോടുകൂടിയതാണ്.
ഓരോ സ്റ്റംപിനും അതിന്റെ സ്ഥാനത്തിനനുസരിച്ച് വ്യത്യസ്തമായ പേരുകളാണ് ഉള്ളത്;

* ഓഫ് സ്റ്റംപ് - വിക്കറ്റിന്റെ ഓഫ്സൈഡിലുള്ള സ്റ്റംപ്
* മിഡിൽ സ്റ്റംപ് - വിക്കറ്റിന്റെ മധ്യഭാഗത്തുള്ള സ്റ്റംപ്
* ലെഗ് സ്റ്റംപ് - വിക്കറ്റിന്റെ ഓൺസൈഡിലുള്ള സ്റ്റംപ്
ഓരോ സമയത്തും കളിക്കുന്ന ബാറ്റ്സ്മാന്റെ ബാറ്റിംഗ് രീതിയനുസരിച്ച് ഇത് വ്യത്യാസപ്പെട്ടിരിക്കും. ഉദാഹരണത്തിന്, വലംകൈയ്യൻ ബാറ്റ്സ്മാന്റെ ഓഫ്സ്റ്റംപ് ഇടംകൈയ്യൻ ബാറ്റ്സ്മാനെ സംബന്ധിച്ച് ലെഗ്സ്റ്റംപായിരിക്കും.
വലിയ മത്സരങ്ങളിൽ ടി.വി ക്യാമറ ഉറപ്പിച്ച സ്റ്റംപുകളും ഉപയോഗിക്കാറുണ്ട്.

## ഒരു ബാറ്റ്സ്മാനെ പുറത്താക്കുന്ന രീതി
ക്രിക്കറ്റ് കളിയിൽ ബാറ്റ്സ്മാനെ പുറത്താക്കാൻ ഉപയോഗിക്കുന്ന ഒരു രീതിയാണ് *സ്റ്റംപിങ്*. ക്രിക്കറ്റ് നിയമങ്ങളിലെ 39-ആം നിയമമാണ് സ്റ്റംപിങ്ങിനെ സംബന്ധിക്കുന്നത്.
ഒരു ബാറ്റ്സ്മാൻ പന്തിനെ അടിച്ചകറ്റാനുള്ള ശ്രമത്തിനിടെയോ മറ്റെന്തെങ്കിലും കാരണങ്ങൾക്കൊണ്ടോ ക്രീസിനു പുറത്തിറങ്ങിയാൽ വിക്കറ്റ് കീപ്പറിന് അയാളെ *സ്റ്റംപ്* ചെയ്ത് പുറത്താക്കാം. അങ്ങനെ നടത്തുന്ന പുറത്താക്കലുകൾ ബൗളർ നേടിയ വിക്കറ്റായി പരിഗണിക്കും. സാധാരണയായി സ്പിൻ ബോളർമാരോ, മീഡിയം ഫാസ്റ്റ് ബോളർമാരോ എറിയുന്ന പന്തുകളിലാണ് സ്റ്റംപിങ്ങിനുള്ള സാധ്യത കൂടുതലായി ഉള്ളത്. ബോളറിന്റെയും വിക്കറ്റ്കീപ്പറിന്റെയും ഒരു കൂട്ടായ പ്രവർത്തനമാണ് സ്റ്റമ്പിങ്ങിലേക്ക് നയിക്കുന്നത് എന്ന് പറയാം. പൊതുവേ സ്ക്വയർ-ലെഗ് അമ്പയർമാരാണ് സ്റ്റംപിങ്ങ് അപ്പീലുകൾ പരിഗണിക്കുന്നത്. വൈഡ് ബോളുകളിലും സ്റ്റംപിങ്ങ് നിയമം ബാധകമാണ്.

## ഒരു ദിവസത്തെ കളിയുടെ അവസാനം
ക്രിക്കറ്റിൽ ഒരു ദിവസത്തെ കളിയുടെ അവസാനത്തെ സൂചിപ്പിക്കുന്ന പദമാണ് *സ്റ്റംപ്സ്*. ഈ സാഹചര്യത്തിൽ അമ്പയർ സ്റ്റംപ് ഊരി നീക്കുന്നു.

## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
മുണ്ടേരിക്കടവ് പക്ഷിസങ്കേതം

കേരളത്തിലെ നാലാമത് സ്ഥാപിതമായ പക്ഷിസങ്കേതമാണ് **മുണ്ടേരിക്കടവ് പക്ഷിസങ്കേതം**. കണ്ണൂർ ജില്ലയിലെ മുണ്ടേരി ഗ്രാമപ്പഞ്ചായത്തിലാണ് പക്ഷിസങ്കേതം സ്ഥിതി ചെയ്യുന്നത്. 7.5 ചതുരശ്ര കിലോമീറ്റർ തണ്ണീർത്തടങ്ങൾ ചേർന്ന ഈ പ്രദേശം 2012 ലാണ് പക്ഷിസങ്കേതമായി പ്രഖ്യാപിച്ചത്. കണ്ണൂരിലെ ഏറ്റവും വലിയ പക്ഷിസങ്കേതമാണ് മുണ്ടേരിക്കടവ് പക്ഷി സങ്കേതം . വാരംകടവ്, കാട്ടാമ്പള്ളി, പുല്ലൂപ്പി, ചിറക്കൽ, ഏളയാവൂർ, കുറ്റ്യാട്ടൂർ, വലിയന്നൂർ തുടങ്ങിയ പ്രദേശങ്ങളിലെ തണ്ണീർത്തടങ്ങൾ ഉൾപ്പെടുന്നതാണ് ഈ പക്ഷിസങ്കേതം.  വിവിധയിനം ദേശാടനപ്പക്ഷികളുടെ സങ്കേതമാണ് ഈ പക്ഷി സങ്കേതം. സൈബീരിയയിൽനിന്നും യുറേഷ്യ ഹിമാലയസാനുക്കളിൽനിന്നുമാണ് ദേശാടനപ്പക്ഷികൾ ഇവിടെ എത്തുന്നത്. ഒക്ടോബർ മുതൽ മാർച്ച് വരെയുള്ള മാസങ്ങളിൽ  ഒരു ലക്ഷത്തിലധികം എരണ്ട പക്ഷികൾ ഇവിടെ എത്തിച്ചേരുന്നതായി രേഖപ്പെടുത്തിയിട്ടുണ്ട്. വരി എരണ്ട, ചൂളൻ എരണ്ട, പച്ച എരണ്ട, പട്ടക്കണ്ണൻ എരണ്ട, കരിആള, മേടുതപ്പി, പവിഴക്കാലി, ചായമുണ്ടി, നീലക്കോഴി, വയൽവരമ്പൻ, ചതുപ്പൻ തുടങ്ങിയ ഇനം പക്ഷികൾ ഇവിടെ എത്തുന്നു. മനുഷ്യ കൈകടത്തലുകൾ കുറഞ്ഞ ഈ പ്രദേശത്ത് അപൂർവ്വയിനത്തിൽ പെട്ട പന്ത്രണ്ടോളം പക്ഷികളെ കണ്ടെത്തിയിട്ടുണ്ട്. അക്വില കുടംബത്തിൽ പെട്ടതും വംശനാശഭീഷണി നേരിടുന്നതുമൂലം റെഡ് ഡാറ്റ ബുക്കിലുൾപെടുത്തിയതുമായ നാലിനം പരുന്തുകളെയും ഇവിടെ കണ്ടെത്തിയിട്ടുണ്ട്. ഇരുനൂറിലധികം സ്പീഷിസുകളിലായി ലക്ഷക്കണക്കിന് പക്ഷികൾ വർഷം തോറും ഇവിടെ സന്ദർശകരായി എത്തുന്നുണ്ടെന്നാണ് പക്ഷി നിരീക്ഷകരുടെ കണക്ക്. ഇവിടുത്തെ ജൈവവൈവിധ്യവും കാലാവസ്ഥയുടെ പ്രത്യേകതകളുമാണ് പ്രധാനമായും പക്ഷികളെ ഇവിടേക്ക് ആകർഷിക്കുന്നത്. പക്ഷികൾക്ക് പുറമെ വൈവിധ്യമാർന്ന അമ്പതോളം അപൂർവയിനം മത്സ്യങ്ങളേയും കണ്ടെത്തിയിട്ടുണ്ട്. ഇവയ്ക്ക് പുറമേ ഔഷധ ഗുണമുള്ള അമ്പതിലധികം സസ്യങ്ങളും പുൽച്ചെടികളുമാണ് മറ്റൊരു സവിശേഷത.

## അവലംബം

വർഗ്ഗം:കേരളത്തിലെ പക്ഷിസങ്കേതങ്ങൾ
വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
ബോയിങ്

അമേരിക്കയിലെ സിയാറ്റിൽ ആസ്ഥാനമായ പ്രതിരോധ, വ്യോമയാന വ്യവസായ കമ്പനിയാണ് **ബോയിങ്ങ്**.  1916 ൽ വില്യം ഇ ബോയിങ്ങാണ് ഈ കമ്പനി തുടങ്ങിയത്.  ഇദ്ദേഹം ഒരു ഷിപ് യാർഡ് വാങ്ങി വിമാനങ്ങൾ നിർമ്മിക്കാൻ ഉള്ള ഒരു ഫാൿറ്ററി പസിഫിൿ ഐറോ പ്രോഡക്റ്റ്സ് എന്ന പേരിൽ തുടങ്ങി. ബി ആൻഡ് ഡബ്ലിയു സീ പ്ലേനാണ് ഇവിടെ ആദ്യം നിർമ്മിച്ച വിമാനം. 

## അവലംബം

വർഗ്ഗം:ന്യൂ യോർക്ക് സ്റ്റോക്ക് എക്സ്ചേഞ്ചിൽ ലിസ്റ്റു ചെയ്യപ്പെട്ടിരിക്കുന്ന കമ്പനികൾ
വർഗ്ഗം:പ്രതിരോധമേഖലയിൽ പ്രവർത്തിക്കുന്ന കമ്പനികൾ
വർഗ്ഗം:വിമാനനിർമ്മാണ കമ്പനികൾ
വർഗ്ഗം:ബോയിങ്
യുണൈറ്റഡ് കിങ്ഡം സിവിലിയൻ ബഹുമതികൾ

യുനൈറ്റഡ് കിങ്ങ്ഡത്തിലെ സിവിലിയൻ ബഹുമതികൾ വർഷത്തിൽ രണ്ട് പ്രാവശ്യമാണ് പ്രഖ്യാപിക്കുക. വർഷത്തിന്റെ ആദ്യവും (New year) രാജ്ഞിയുടെ പിറന്നാളിനും. ഇവയെ ന്യൂ ഇയർ ഹോണർസ് (New year honours) എന്നും, ക്വീൻസ് ബർത്ഡേ ഹോണർസ് (Queen's Birthday Honours) എന്ന് വിളിക്കുന്നു. മൂന്ന് തരം ബഹുമതികളാണ് യുനൈറ്റഡ് കിങ്ങ്ഡത്തിൽ നിലവിലുള്ളത് ഹെറിഡിറ്ററി പീറേജ് (Hereditary Peerage), ലൈഫ് പീറേജ് (Life Peerage), ഷിവാൽറിക് ഓർഡർസ് (Chivalric Orders). ഇതിൽ ഹെറിഡിറ്ററി പീറേജ് ലഭിക്കുന്ന വ്യക്തിയുടെ മരണശേഷം പദവി അനന്തരാവകാശികൾക്ക് കൈമാറപ്പെടും. ഡ്യൂക്, മാർകീ, ഏൾ, വൈകൗണ്ട്, ബാരൺ (Duke, Marquis, Earl, Viscount and Baron) എന്നീ പദവികളാണ് ഹെറിഡിറ്ററി പീറേജിൽ പെടുക. ഹെറിഡിറ്ററി പീറേജ് ഇപ്പോൾ രാജ കുടുംബാംഗങ്ങൾക്ക് മാത്രമേ നൽകാറുള്ളൂ. ലൈഫ് പീറേജ് ആകട്ടെ പദവി ലഭിക്കുന്ന ആളിന്റെ കാലശേഷം അത് അനന്തരാവകാശികൾക്ക് ലഭിക്കുകയില്ല. ബാരൺ സ്ഥാനമാണ് ലൈഫ് പീറേജ് ആയിട്ടു കൊടുക്കുക. മൂന്നാമത്തെ വിഭാഗമായ ഷിവാൽറിക് ഓർഡർസ് (Chivalric Orders) പല തരത്തിലുള്ളത് ഉണ്ട്. അതിലെ നൈറ്റ് കമാണ്ടർ ഒഫ് ദി ഓർഡർ ഒഫ് ദി ബ്രിട്ടീഷ് എമ്പയർ (KBE - Knight Commander of the Order of the British Empire) പദവി കിട്ടുന്ന ആളിനെയാണ് പേരിനു മുൻപിൽ സർ എന്ന സ്ഥാനപ്പേര് വച്ച് അഭിസംബോധന ചെയ്യുന്നത്.

വർഗ്ഗം:പുരസ്കാരങ്ങൾ
ഓലി

ഹിമാലയൻ മലനിരകളിൽ ഉത്തരാഖണ്ഡിലെ പ്രമുഖ സ്കീയിങ് കേന്ദ്രമാണ് **ഓലി**( **Auli**). പ്രാദേശിക ഭാഷയിൽ ബുഗ്യാൽ എന്നു വിളിക്കുന്നു. (പുൽമേട് എന്നർത്ഥം). ഷിംല, ഗുൽമാർഗ്ഗ്, മണാലി തുടങ്ങിയ കേന്ദ്രങ്ങൾക്കും മേലെ ലോകത്തിലെ തന്നെ മികച്ച സ്കീയിങ് കേന്ദ്രങ്ങളിലൊന്നായി ഓലിയെ പരിഗണിക്കുന്ന വിദഗ്ദരും കുറവല്ല. 

ഉത്തർ പ്രദേശിൽ നിന്നും വേർപെട്ട് ഉത്തരാഖണ്ഡ് (പഴയ ഉത്തരാഞ്ചൽ) പുതിയ സംസ്ഥാനമായതിനു ശേഷമാണ് ഓലി സഞ്ചാരികളുടെ ശ്രദ്ധയിലേക്ക് കടന്നു വരുന്നത്. ബദരിനാഥിലേയ്ക്കുള്ള വഴിയിൽ സ്ഥിതിചെയ്യുന്ന ഓലി ഹിമാലയൻ മലനിരകളുടെ ദൃശ്യങ്ങളാൽ മനോഹരമാണ്. പ്രൊഫഷണൽ സ്കീ ഡൈവർമാർക്ക് ഇവിടുത്തെ മഞ്ഞിൻ ചരിവുകൾ അവർണ്ണനീയ അനുഭവം നൽകുന്നു. ഈ ചരിവുകൾ സംരക്ഷിച്ചുപോരുന്നത് ഈ മേഖലയിലെ റിസോർട്ടുകളുടെ ഏജൻസി ആയ, ഗവണ്മെന്റിന്റെകീഴിൽ പ്രവർത്തിക്കുന്ന ഗഡ്‌വാൾ മണ്ഡൽ വികാസ് നിഗം ലിമിറ്റഡ് (GMVNL) ആണ്. ഏഷ്യയിലെ ഏറ്റവും ദൈർഘ്യമുള്ള (4 കിലോമീറ്റർ) കേബിൾ കാർ ഇവിടെയാണുള്ളത് (ഗൊണ്ഡോല). സ്കീയിങ് കൂടാതെ വളരെ പ്രശസ്തമായ ഒരു ട്രെക്കിങ്ങ് റൂട്ടും ഇവിടെയുണ്ട്. ഇന്തോ ടിബറ്റൻ അതിർത്തി പോലീസിന്റെ ട്രയിനിങ്ങ് കേന്ദ്രവും ഇവിടെ സ്ഥിതിചെയ്യുന്നു. രാമായണവുമായി ബന്ധമുള്ള ഒരു ക്ഷേത്രവും ഇവിടെയുണ്ട്. സ്ഥലം സന്ദർശിക്കാനുള്ള ഏറ്റവും അനുയോജ്യ സമയം ജനുവരി അവസാന ആഴ്ച്ച മുതൽ മാർച്ച് ആദ്യ ആഴ്ച്ച വരെയാണ്. പക്ഷേ അപ്രതീക്ഷിതമായ കാലാവസ്ഥാ വ്യതിയാനങ്ങൾക്കും പേരുകേട്ട ഓലി മഞ്ഞിടിച്ചിൽ മൂലമുണ്ടാകുന്ന അപകടങ്ങൾക്കും പ്രശസ്തമാണ്.

## ചിത്രശാല

File:Rainbow across Himalayas, Auli.jpg|ഓലി: ദൂരക്കാഴ്ച്ച
File:Himalayas near Auli.jpg|ഓലി: മറ്റൊരു ദൃശ്യം


## പുറത്തേക്കുള്ള കണ്ണികൾ

* Auli  Information
* Auli Travel Guide
* Hill stations of India- Auli

വർഗ്ഗം:ഉത്തരാഖണ്ഡിലെ വിനോദസഞ്ചാരകേന്ദ്രങ്ങൾ
ചമിന്ദ വാസ്

**ചമിന്ദ വാസ്** (ജനനം: 27 ജനുവരി 1974, മട്ടുമഗല, ശ്രീലങ്ക) ഒരു മുൻ ശ്രീലങ്കൻ ക്രിക്കറ്റ് താരമാണ്. ശ്രീലങ്കയുടെ എക്കാലത്തെയും മികച്ച ഒരു ഫാസ്റ്റ് ബൗളറായാണ് അദ്ദേഹം പരിഗണിക്കപ്പെടുന്നത്. ന്യൂബോളിൽ ഏറ്റവും കൂടുതൽ പ്രഹരശേഷിയും കഴിവുമുള്ള ശ്രീലങ്കൻ ക്രിക്കറ്ററായാണ് അദ്ദേഹം കരുതപ്പെടുന്നത്.. 2004ൽ ലോക ടെസ്റ്റ് ടീമിലും, ഏകദിന ഇലവണ്ണിലും ഇടം നേടിയതോടെയാണ് അദ്ദേഹം അന്താരാഷ്ട്രശ്രദ്ധ നേടുന്നത്. 2009 ജൂലൈയിൽ അദ്ദേഹം ടെസ്റ്റ് ക്രിക്കറ്റിൽ നിന്ന് വിരമിച്ചു.

## കളി ശൈലി
*ചാമിന്ദ വാസ്* ഒരു ഒരു ഇടംകയ്യൻ ഫാസ്റ്റ് ബൗളറാണ്. പലപ്പോഴും ശ്രീലങ്കക്കു വേണ്ടി ബൗളിങ് ആരംഭിക്കാൻ നിയോഗിക്കുന്നതും *വാസിനെ*യായിരുന്നു. പന്ത് ഇൻസ്വിങ്ങ് ചെയ്യിക്കാനുള്ള കഴിവുകൊണ്ട് അദ്ദേഹം ശ്രദ്ധിക്കപ്പെട്ടിട്ടുണ്ട്. മികച്ച രീതിയിൽ ഓഫ് കട്ടറുകൾ എറിയാനും അദ്ദേഹത്തിന് കഴിവുണ്ടായിരുന്നു. പിന്നീട് റിവേഴ്സ് സ്വിങ്ങ് പന്തുകളെറിയാനുള്ള കഴിവ് അദ്ദേഹം നേടിയെടുത്തു. അതോടെ തുടർച്ചയായി വിക്കറ്റുകൾ വീഴ്ത്തുന്ന ഒരു ബൗളറായി അദ്ദേഹം മാറി. പിൽക്കാലത്ത് അദ്ദേഹത്തിന്റെ പന്തുകളുടെ വേഗത കുറഞ്ഞെങ്കിലും മികച്ച ലൈനും ലെങ്തും വിക്കറ്റുകൾ നേടുന്നതിൽ അദ്ദേഹത്തെ പിന്തുണച്ചു. ഒരു മികച്ച പിൻനിര ബാറ്റ്സ്മാനും കൂടിയായിരുന്നു അദ്ദേഹം തന്റെ ടെസ്റ്റ് കരിയറിലാകെ 13 അർദ്ധസെഞ്ച്വറികളും, 1 സെഞ്ച്വറിയുമടക്കം *3,089* റൺസ് അദ്ദേഹം നേടിയിട്ടുണ്ട്. ഒരു മികച്ച ഫീൽഡറും കൂടിയായിരുന്നു അദ്ദേഹം.

## ടെസ്റ്റ് ശതകങ്ങൾ

## ടെസ്റ്റ് അർദ്ധശതകങ്ങൾ

## അവലംബം

## പുറത്തേക്കുള്ള കണ്ണികൾ
*
*

വർഗ്ഗം:1974-ൽ ജനിച്ചവർ

വർഗ്ഗം:ജനുവരി 27-ന് ജനിച്ചവർ

വർഗ്ഗം:ശ്രീലങ്കൻ ക്രിക്കറ്റ് കളിക്കാർ
വർഗ്ഗം:ശ്രീലങ്കൻ ക്രിക്കറ്റ് ടീം നായകന്മാൻ
ബൊവാഡിസിയ

right|thumb|സ്വജനങ്ങളെ റോമിനെതിരെ കലാപത്തിനു പ്രേരിപ്പിക്കുന്ന ബൊവാഡിസിയ, ജോൺ ഓപീയുടെ ചിത്രം
പൊതുവർഷം ഒന്നാം നൂറ്റാണ്ടിൽ, റോമൻ ആധിപത്യത്തിനെതിരെ ബ്രിട്ടണിലെ ഐസീനി ജനത നടത്തിയ  കലാപത്തിനു നേതൃത്വം നൽകിയ അവരുടെ രാജ്ഞി ആയിരുന്നു **ബോവാഡിസിയ** (മരണം പൊതുവർഷം 60-62-നടുത്ത്). പൊർതുവർഷം 43-ൽ ക്ലോഡിയസിന്റെ ആക്രമണത്തെ തുടർന്ന് ബ്രിട്ടൺ റോമൻ കോളണി ആയി രണ്ടു ദശാബ്ദത്തിനുള്ളിലാണ് ഈ കലാപം നടന്നത്.

റോമൻ ആധിപത്യത്തിൻ കീഴിൽ നാമമാത്രഭരണാധികാരിയായി ഐസിനികളെ ഭരിച്ചിരുന്ന പ്രസുത്താഗസിന്റെ പത്നി ആയിരുന്നു ബൊവാഡിസിയ.  പ്രസുത്താഗസ് ഓസ്യത്തിൽ തന്റെ രണ്ടു പെണ്മക്കളേയും റോമിനേയും രാജ്യത്തിന്റെ സംയുക്ത അവകാശികളാക്കിയിരുന്നു.  എങ്കിലും അയാൾ മരിച്ചപ്പോൾ, ഓസ്യത്ത് അവഗണിച്ച് റോം ഐസീനി രാജ്യത്തെ പൂർണ്ണമായി അധീനപ്പെടുത്തുകയും ബൊവാഡിസിയയെ മർദ്ദിക്കുകയും ചെയ്തു.  റോമൻ ഉദ്യോഗസ്ഥന്മാർ തന്റെ പെണ്മക്കളെ മാനഭംഗപ്പെടുത്തുകയും, രാജ്യം കൊള്ളയടിക്കുകയും പൗരന്മാരെ അടിമകളായി വിൽക്കുകയും ചെയ്തെന്നു ബൊവാഡിസിയ ആരോപിച്ചു.  പലിശക്കാരിൽ നിന്ന് പ്രസുത്താഗസ് കടംവാങ്ങിയിരുന്ന പണം, ആ വിഷമസന്ധിയിൽ അവർ പിൻവലിക്കുക കുടി ചെയ്തപ്പോൾ പ്രതിസന്ധി തീവ്രമായി.

തുടർന്ന് റോമൻ ഗവർണ്ണർ ഗൈയസ് പൗളീനൂസ് വെയിൽസിന്റെ വടക്കുപടിഞ്ഞാറൻ തീരത്ത് സൈനികനീക്കത്തിൽ ഏർപ്പെട്ടിരുന്ന തക്കം നോക്കി ബോവാഡിസിയയുടെ നേതൃത്വത്തിലും പ്രേരണയിലും ഐസീനി ജനത റോമിനെതിരെ കലാപമുയർത്തി.  ഒട്ടേറെ റോമൻ സൈനികത്താവളങ്ങൾ നശിപ്പിച്ച അവർ, ക്ലോഡിയസ് ചക്രവർത്തിയെ ആരാധിക്കാൻ നാട്ടുകാരുടെ ചെലവിൽ റോമൻ ഭരണകൂടം നിർമ്മിച്ചു നിലനിർത്തിയിരുന്ന ക്ഷേത്രവും നിലംപരിശാക്കി.  കലാപം അടിച്ചമർത്താനായി റോം പുതുതായി അയച്ച സേനാവ്യൂഹത്തേയും അവർ തുരത്തി. തുടർന്ന് ലൊണ്ടിനിയം എന്ന് അക്കാലത്ത് അറിയപ്പെട്ടിരുന്ന ഇന്നത്തെ ലണ്ടനിലേക്കു മുന്നേറിയ കലാപകാരികൾ അവിടേയും അടുത്തുള്ള വെറുലേമിയം നഗരത്തിലും ഉണ്ടായിരുന്ന റോമാക്കാരേയും റോമിന്റെ സഹയാത്രികളായ നാട്ടുകാരേയും കൊന്നു.  എഴുപതിനായിരത്തോളം (70,000) പേർ അങ്ങനെ കൊല്ലപ്പെട്ടതായി പറയപ്പെടുന്നു.  ഇതിനകം തിരികെ എത്തിയ പൗളീനൂസിന്റെ നേതൃത്വത്തിൽ ഒടുവിൽ റോമൻ സൈന്യം ഐസീൻ സൈന്യത്തെ പരാജയപ്പെടുത്തി.  പെണ്മക്കളോടൊപ്പം രഥത്തിൽ നിന്ന് യുദ്ധം നയിച്ച ബൊവാഡിസിയ, പരാജയം ഉറപ്പായപ്പൊൾ വിഷം കഴിച്ച് ആത്മഹത്യ ചെയ്തു.  തുടർന്ന് എൺപതിനായിരത്തോളം നാട്ടുകാരെ റോമൻ സൈന്യം വധിച്ചു.

ബൊവാഡിസിയയുടെ കലാപത്തിന്റെ വിസ്മരിക്കപ്പെട്ടിരുന്ന കഥക്ക് ഇംഗ്ലീഷ് നവോത്ഥാനയുഗത്തിൽ പുനർജ്ജന്മം കിട്ടി. സമകാലീനമായ ബ്രിട്ടീഷ് രേഖകളുടെ അഭാവത്തിൽ, ടാസിറ്റസിനേയും ഡിയോയേയും പോലുള്ള റോമൻ ചരിത്രകാരന്മാരെ ആശ്രയിച്ചായിരുന്നു ഈ പുനർജ്ജനി.  പത്തൊൻപതാം നൂറ്റാണ്ടിൽ വിക്ടോറിയ രാജ്ഞിയുടെ വാഴ്ചക്കാലത്ത് വിക്ടോറിയയെ ബ്രിട്ടീഷ് സ്വാതന്ത്ര്യവാഞ്ഛയുടെ പ്രതീകമായ ബൊബാഡിസിയയോട് താരതമ്യപ്പെടുത്തുക പതിവായിരുന്നു. അക്കാലത്ത്, വിഖ്യാത ഇംഗ്ലീഷ് കവി ടെനിസൻ ബൊവാഡിസിയയെക്കുറിച്ച് ഒരു കവിതയും എഴുതി. ബൊവാഡിസിയ ഇന്നും ബ്രിട്ടണിൽ ഒരു സാംസ്കാരികബിംബമായി നിലനിൽക്കുന്നു.
## അവലംബം


വർഗ്ഗം:റോമിന്റെ ചരിത്രം
വർഗ്ഗം:ചരിത്രം
വർഗ്ഗം:ഒന്നാം നൂറ്റാണ്ടിലെ സ്ത്രീകൾ
വർഗ്ഗം:ആത്മഹത്യ ചെയ്ത സ്ത്രീകൾ
ലീമർ

മഡഗാസ്കറിന്റെ തനതു ജൈവവൈവിധ്യത്തിന്റെ ഭാഗമാണ് **ലീമറുകൾ**. പ്രൈമേറ്റുകളിൽ താഴ്ന്ന ഇനങ്ങളായ ഇവയ്ക്ക് കുരങ്ങുകൾക്കു സമാനമായ രോമാവൃത ശരീരവും നീളൻ വാലുമുണ്ട്. ഏകദേശം 100 സ്പീഷീസുകൾ കണ്ടെത്തിയിട്ടുള്ളവയിൽ ഏറിയ പങ്കും വംശനാശത്തിന്റെ വക്കിലാണ്. ഇയോസീൻ, പാലിയോസീൻ എന്നീ കാലഘട്ടങ്ങളിൽ ആഫ്രിക്കയിലാണ് ഇവ ഉടലെടുത്തതെന്നു കരുതുന്നു. പക്ഷേ മഡഗാസ്കറിൽ മാത്രമാണ് ഈ ജീവിവർഗ്ഗം ഇപ്പോഴുള്ളത്.. 

## അവലംബം

## പുറത്തേക്കുള്ള കണ്ണികൾ
* Duke Lemur Center A research, conservation, and education facility
* Lemur Conservation Foundation A research, conservation, and education facility
* Lemurs of Madagascar Info about lemurs and the national parks they can be found in
* Bronx Zoo Presents Lemur Life  A site created by the Wildlife Conservation Society that provides lemur videos, photos and educational tools for teachers and parents
* BBC Nature Lemurs: from the planet's smallest primate, the mouse lemur, to ring-tailed lemurs and indris. News, sounds and video.

വർഗ്ഗം:സസ്തനികൾ
സമന്തപഞ്ചകം

പരശുരാമനാൽ സൃഷ്ടിക്കപ്പെട്ട അഞ്ച് തടാകങ്ങളുടെ സംഘം. 21 തവണ ക്ഷത്രിയരെ മുഴുവൻ നശിപ്പിച്ചശേഷം അവരുറ്റെ രക്തം കൊണ്ട് അഞ്ച് തടാകമുണ്ടാക്കി എന്ന് മഹാഭാരതം വനപർവ്വം.  സമന്തപഞ്ചകത്തിൽ കിടന്ന് മരിച്ചാൽ സ്വർഗം ലഭിക്കുമെന്നു മഹാഭാരതത്തിൽ പറയുന്നുണ്ട്.
സമന്തപഞ്ചക തടാകതീരത്ത് വച്ചാണ്  കലി ദ്വാപരയുഗങ്ങളുടെ സന്ധിയിൽ കൗരവപാണ്ഡവസൈന്യങ്ങളുടെ യുദ്ധമുണ്ടായതെന്മഹാഭാരതം ദ്രോണപർവ്വത്തിൽ  പറയുന്നു.



വർഗ്ഗം:മഹാഭാരതത്തിലെ കഥാസന്ദർഭങ്ങൾ
സുന്ദർബനേ സാത് ബത്സർ

ബിഭൂതിഭൂഷൺ ബന്ദോപാധ്യായ്,  സുന്ദർബൻ പശ്ചാത്തലമാക്കി കുട്ടികൾക്കായി എഴുതിയ നോവലാണ്  സുന്ദർബനേ സാത് ബത്സർ (সুন্দরবনের সাত বৎসর). സുന്ദർബനിനേയും തൊട്ടടുത്ത് സമുദ്രത്തിൽ ചിതറിക്കിടക്കുന്ന ദ്വീപുകളേയും അതിസരളമായി കുട്ടികൾക്ക് പരിചയപ്പെടുത്തിക്കൊടുക്കുന്നു. 
## കഥാസംഗ്രഹം
മുത്തച്ഛനോടൊപ്പം ഗംഗാസാഗറിലെ മേള കാണാൻ പോയ നീലു എന്ന പതിമൂന്നുകാരനെ  കൊളളക്കാരുടെ ഒരു സംഘം സുന്ദർബനിലേക്ക് തട്ടിക്കൊണ്ടു പോകുന്നു.സംഘത്തിന്റെ തലവന്റെ മകൻ
സമവയസ്കനായ മനു, നീലുവിന്റെ അടുത്ത കൂട്ടുകാരനാവുന്നു. നരികളും വിഷസർപ്പങ്ങളും  വനദേവതയുടെ (ബൊൻബീബി) ഐതിഹ്യകഥയും നിത്യജീവിതത്തിന്റെ ഭാഗമായി   നീണ്ട  വർഷങ്ങൾ കടന്നു പോകുന്നു. നീലു  കവർച്ചസംഘത്തെ നേർവഴിക്ക് കൊണ്ടുവരാനും ശ്രമിക്കുന്നുണ്ട്. ഒരിക്കൽ തനിച്ചുളള യാത്രയിൽ വഴിതെറ്റി തോണി പുറംകടലിലേക്ക് പോകുന്നു. ചട്ടഗ്രാംകാരനായ മുക്കുവൻ ബദ്റുദ്ദീൻ നീലുവിനെ രക്ഷിക്കുന്നു. വിജനമായ ഒരു ദ്വീപിൽ ഏകാന്തവാസം നയിക്കുന്ന ഒരു വൃദ്ധന്റെ, ഒരിക്കലും സമയം വെറുതെ പാഴാക്കിക്കളയരുതെന്ന ഉപദേശത്തെ ശിരസാ വഹിച്ചുകൊണ്ട്, പരിസ്ഥിതിയും മനുഷ്യനും തമ്മിലുളള ബന്ധം അടുത്തറിഞ്ഞ, അനുഭവസമ്പന്നനായ യുവാവായി നീലു ഖുൽനയിലെ വസതിയിലേക്ക് തിരിച്ചത്തുന്നു.

## അവലംബം


വർഗ്ഗം:ബംഗാളി നോവലുകൾ
വർഗ്ഗം:ബിഭൂതിഭൂഷൺ ബന്ദോപാധ്യായുടെ നോവലുകൾ
തൽസമകം

ഒരു ഗണത്തിലെ അംഗങ്ങളുമായി ഒരു ദ്വയാങ്കസംക്രിയ വഴി യോജിപ്പിക്കുകയാണെങ്കിൽ ആ അംഗങ്ങളെയെല്ലാം മാറ്റമില്ലാതെ നിലനിർത്തുന്ന അംഗത്തെ **തൽസമകം** അഥവാ **തൽസമക അംഗം** അഥവാ **അനന്യദം** എന്ന് വിളിക്കുന്നു. ഗ്രൂപ്പുകളിലും മറ്റ് ബീജീയഘടനകളിലും തൽസമക അംഗത്തിന് പ്രധാന സ്ഥാനമുണ്ട്.

*S* എന്ന ഗണത്തിനുമേൽ നിർവചിക്കപ്പെട്ടിട്ടുള്ള ദ്വയാങ്കസംക്രിയയാണ് *** എന്ന് കരുതുക. *S* ലെ എല്ലാ അംഗങ്ങൾക്കും **' എന്ന സമവാക്യമനുസരിക്കുന്ന ''e'' എന്ന അംഗത്തെ **ഇടതു തൽസമകം** എന്നും എല്ലാ അംഗങ്ങൾക്കും **' എന്ന സമവാക്യമനുസരിക്കുന്ന അംഗത്തെ **വലതു തൽസമകം** എന്നും വിളിക്കുന്നു. ഏതെങ്കിലും അംഗം ഒരേ സമയം ഇടതു തൽസമകവും വലതു തൽസമകവുമാണെങ്കിൽ അതിനെ **തൽസമകം** എന്ന് വിളിക്കാം.

തൽസമക അംഗത്തെ സാധാരണയായി *e* എന്ന ചിഹ്നം കൊണ്ടാണ് സൂചിപ്പിക്കുന്നത്. ജർമ്മൻ ഭാഷയിൽ ഏകകം എന്നർത്ഥം വരുന്ന *Einheit* എന്ന പദത്തിൽ നിന്നാണ് ഇതിന്റെ ഉൽഭവം. സങ്കലനരീതിയിൽ എഴുതുന്ന സംക്രിയകളുടെ തൽസമകത്തെ *0* കൊണ്ടും ഗുണനരിതിയിൽ എഴുതുന്ന സംക്രിയകളുടെ തൽസമകത്തെ *1* കൊണ്ടും സൂചിപ്പിക്കാറുണ്ട്.

## ഉദാഹരണം
പൂർണ്ണസംഖ്യാഗണത്തിനുമേൽ സങ്കലനം സംക്രിയയായെടുക്കുക. ഏതൊരു സംഖ്യയോടും പൂജ്യം ഇടത്തോ വലത്തോ കൂട്ടിയാൽ സംഖ്യയിൽ മാറ്റം വരില്ല എന്നതിനാൽ പൂജ്യമാണ്  ഇവിടെ തൽസമകം. സങ്കലനത്തിനു പകരം ഗുണനം സംക്രിയയായെടുക്കുകയാണെങ്കിൽ ഒന്ന് തൽസമകമാവുന്നു. ഈ രണ്ട് സംക്രിയകളുടെ കാര്യത്തിലും ഇടതു തൽസമകവും വലതു തൽസമകവും തുല്യമാണ്. ഈ ഗണത്തിൽ വ്യവകലനം സംക്രിയയായെടുക്കുകയാണെങ്കിൽ ഇടതുതൽസമകമില്ലെന്ന് കാണാം, എന്നാൽ പൂജ്യം ഇവിടെയും വലതു തൽസമകമാണ്.

## അവലംബം

വർഗ്ഗം:ബീജഗണിതം
സ്രാമ്പിക്കല്ല്

ചോക്കാട് പഞ്ചായത്തിലെ ഒരു ഗ്രാമമാണ്‌ **സ്രാമ്പിക്കല്ല്‌**. പുല്ലകോടിനും കല്ലമൂലക്കും ഇടയിൽ സ്ഥിതി ചെയ്യുന്നു. നിലമ്പൂർ-ഊട്ടി ഹൈവേ ഇതുവഴി കടന്നുപോവുന്നു.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ദേശീയ ഗ്രാമീണ ഉപജീവന മിഷൻ

കേന്ദ്ര ഗ്രാമവികസന മന്ത്രാലയം വഴി നടപ്പിലാക്കുന്ന പുരുഷന്മാരുടെയും സ്ത്രീകളുടെയും ദാരിദ്ര്യ നിർമ്മാർജ്ജന പദ്ധതിയാണ് **ദേശീയ ഗ്രാമീണ ഉപജീവന മിഷൻ** (എൻ. ആർ.എൽ.എം.). സ്വർണ്ണ ജയന്തി റോസ്ഗാർ യോജനയാണ് ദേശീയ ഉപജീവന മിഷനായി 2011 ജൂണിൽ മാറ്റം വരുത്തിയത്. **ആജീവിക** എന്ന് പേരിട്ടിട്ടുള്ള പദ്ധതി ഘട്ടംഘട്ടമായി 600 ബ്ലോക്കുകളിലേക്കും 150 ജില്ലകളിലും നടപ്പാക്കും.  നടപ്പു സാമ്പത്തിക വർഷം 3,915 കോടി രൂപ മാറ്റിവെച്ചിട്ടുണ്ട്.  ദേശീയ ഗ്രാമീണ ഉപജീവന മിഷന്റെ നിർവഹണ മാർഗനിർദ്ദേശങ്ങളിൽ അതത് സംസ്ഥാനങ്ങളിലെ ഗ്രാമവികസന വകുപ്പിനാണ് പദ്ധതിയുടെ മേൽനോട്ടച്ചുമതല. ബന്ധപ്പെട്ട സംസ്ഥാനങ്ങളിലെ ഗ്രാമവികസന വകുപ്പിന്റെ പ്രിൻസിപ്പൽ സെക്രട്ടറിമാരാണ് നിയമമനുസരിച്ച് ഇതിന് ചുക്കാൻ പിടിക്കേണ്ടത്. ജില്ലാതലത്തിൽ ജില്ലാ പ്രോഗ്രാം മാനേജ്‌മെന്റ് യൂണിറ്റുകൾ, ജില്ലകളിലെ ഡി.ആർ.ഡി.എ. കളുമായി ചേർന്ന് പ്രവർത്തിക്കണമെന്നും വ്യവസ്ഥയുണ്ട്. ബ്ലോക്ക് തലത്തിലും ഇതുസംബന്ധിച്ച സംഘടനാ സംവിധാനമുണ്ട്.

ഈ പദ്ധതിയിൽ ജമ്മു കശ്മീരിൽ ഒരു ലക്ഷം യുവജനങ്ങൾക്ക് തൊഴിൽ പരിശീലനം നൽകി തൊഴിൽ നൽകും. നക്‌സൽ ബാധിത ജില്ലകളിലെ മൂന്നു ലക്ഷം യുവജനങ്ങളക്ക് തൊഴിൽ നൽകും. ഗോത്രവർഗ്ഗക്കാരുടെ ക്ഷേമത്തിനായി ‘ഭാരത് ഗ്രാമീണ ഉപജീവന ഫൗണ്ടേഷൻ വഴി പ്രത്യേക പദ്ധതിയും നടപ്പാക്കും. 12-ാം പദ്ധതിയിൽ പത്തു ലക്ഷം കുടുംബങ്ങളെ ആജീവിക പദ്ധതിയിലുൾപ്പെടുത്തും.  
## കേരളത്തിൽ
കുടുംബശ്രീയെ ഉപജീവന മിഷന്റെ കേരളത്തിലെ മുഖ്യനിർവഹണ ഏജൻസിയായി നിയമിച്ചത് പദ്ധതിയുടെ നിർവഹണത്തിന് വിജയ സാധ്യത വര്ദ്ധിപ്പിക്കുന്നു.
ഉപജീവന മിഷന്റെ മുൻകാല പദ്ധതികളാണ് ഐ.ആർ.ഡി.പി., എസ്.ജി.എസ്.വൈ. പദ്ധതികൾ

## ദീൻ ദയാൽ ഉപാദ്ധ്യായ അന്ത്യോദയ യോജന
ഈ പദ്ധതി 2014 ൽ ദീൻ ദയാൽ ഉപാദ്ധ്യായ അന്ത്യോദയ യോജനയിൽ ലയിച്ചു.

## അവലംബം

## പുറം കണ്ണികൾ
വെബ്സൈറ്റ്http://aajeevika.in/ 
വർഗ്ഗം:ഭാരതസർക്കാരിന്റെ ഗ്രാമവികസനപദ്ധതികൾ
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
മണിയനീച്ച

thumb

ഈച്ച വർഗ്ഗത്തിൽ ഉൾപ്പെടുന്ന ഒന്നാണ് **മണിയനീച്ച**. ആശയവിനിമയ ഉപാധി അല്ലെങ്കിൽ ഭാഷാജ്ഞാനം എല്ലാ ഷഡ്പദങ്ങൾക്കും ഉണ്ട്. ശബ്ദം ഉപയോഗിക്കുന്ന രീതി അല്ല.  ശവം, മലം തുടങ്ങിയ വസ്തുക്കൾ അളിയാൻ തുടങ്ങുമ്പോൾ മണിയനീച്ച സംഘമായി എത്തുന്നതാണ്. ഇവ ഭക്ഷണം തേടുന്നതും സംഘമായിട്ടാണ്.

സാധാരണ ഈച്ചയേക്കാൾ വലിപ്പമുള്ളതും പച്ച കലർന്ന നീല നിറത്തോട് കൂടിയതാണ് മണിയനീച്ച. ഇതിന്റെ ലാർവ  പോസ്റ്റ് മോർട്ടം പരിശോധനകളിൽ നിരീക്ഷണങ്ങളിലെത്താൻ സഹായകരമാണ്.

## ചിത്രശാല


File:Turnera_ulmifolia_മണിയൻ.JPG|മണിയനീച്ച


വർഗ്ഗം:ഈച്ച
പ്രസാരണി

ഒരു ബഹുവർഷ വള്ളിച്ചെടിയാണ് **പ്രസാരണി**. തലനീളി എന്നും പേരുണ്ട്.  . ചെടി മുഴുവനും ഔഷധമായി ഉപയോഗിക്കുന്നു. വാതരോഗത്തിന് മരുന്നാണ്  തൃശ്ശൂരിലെ കർക്കിടകക്കഞ്ഞിയിൽ ഉപയോഗിക്കാറുണ്ട്. പശ്ചിമ ആസ്ത്രേലിയ സ്വദേശിയാണ്. പ്രമേഹത്തിന് ഔഷധമാണെന്ന് ഗവേഷണങ്ങളിൽ കണ്ടിട്ടുണ്ട്. കാലിത്തീറ്റയായും ഉപയോഗിക്കാറുണ്ട്.. 15-20 മില്ലിമീറ്റർ വ്യാസമുള്ള ഇളം മഞ്ഞനിറമുള്ള പൂക്കൾ.  വിത്തുവഴി വിതരണം നടക്കുന്നു . കളരിയിൽ ഉപയോഗിക്കുന്ന തൈലത്തിൽ ചേർക്കാറുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:കോൺവോൾവുലേസിയേ
വർഗ്ഗം:കേരളത്തിലെ സസ്യജാലം
ചാല ടാങ്കർ ദുരന്തം

കേരളത്തിലെ കണ്ണൂർ ജില്ലയിലെ ചാലയിൽ 2012 ഓഗസ്റ്റ് 27-നു  രാത്രി 11 മണിയോടെ  മംഗലാപുരത്തുനിന്നും ചാല വഴി കോഴിക്കോട്ടേ ചേളാരിയിലേക്ക് പാചക വാതകം കൊണ്ടുപോകുന്ന ടാങ്കർ ലോറി, റോഡിലുള്ള ഡിവൈഡറിൽ തട്ടി മറിഞ്ഞ് പൊട്ടിത്തെറിച്ച് അപകടമുണ്ടായി. ഈ അപകടത്തിൽ 20 പേർ മരിക്കുകയും 50-ഓളം പേർക്ക് പൊള്ളലേൽക്കുകയും ചെയ്തു.

## സംഭവം
മംഗലാപുരത്തുനിന്നും  കോഴിക്കോട്ടേക്ക്  ഇന്ത്യൻ ഓയിൽ കോർപ്പറേഷന്റെ പാചക വാതകം കൊണ്ടുപോകുന്ന ടാങ്കർ ലോറി ചാല ബൈപാസിൽ റോഡിലുള്ള ഡിവൈഡറിൽ തട്ടി പൊട്ടിത്തെറിക്കുകയാണുണ്ടായത്. മൂന്നു ചേംബറോടുകൂടിയ ടാങ്കർ ലോറി16 ടൺ  പാചക വാതകം വഹിച്ചിരുന്നു. അപകടത്തിനുശേഷം പാചകവാതകം പുറത്തേക്കൊഴുകുകയും മൂന്നുതവണ പൊട്ടിത്തെറിക്കുകയും ചെയ്തു.

## അനന്തരഫലങ്ങൾ
സംസ്ഥാനസർക്കാർ മരിച്ചവരുടെ കുടുംബങ്ങൾക്ക് 10 ലക്ഷം രൂപ വീതം സഹായം അനുവദിക്കുകയും 40 ശതമാനമോ അതിലധികമോ പൊള്ളലേറ്റവർക്ക് 5 ലക്ഷം രൂപ വീതവും 40 ശതമാനത്തിൽ കുറവു പൊള്ളലേറ്റവർക്ക് 2 ലക്ഷം രൂപ വീതവും സഹായധനം അനുവദിച്ചു..

കേസന്വേഷിച്ച ക്രൈംബ്രാഞ്ച് ഇന്ത്യൻ ഓയിൽ കോർപ്പറേഷനെ കുറ്റവിമുക്തരാക്കി. സംസ്ഥാനസർക്കാറിന്റെ ഉത്തരവുപ്രകാരം കമാന്റഡന്റ് ജനറൽ ഓഫ് ഫയർ ആന്റ് റെസ്ക്യൂ സർവീസസ് പാചകവാതകം കൊണ്ടുപോകുമ്പോൾ അനുവർത്തിക്കേണ്ട സുരക്ഷാനടപടികളെപ്പറ്റി റിപ്പോർട്ട് സർക്കാരിനു സമർപ്പിച്ചു.

കരുനാഗപ്പള്ളിയിലേയും ചാലയിലേയും ടാങ്കർ ദുരന്തങ്ങളുടെ അനുഭവത്തിന്റെ അടിസ്ഥാനത്തിൽ ഇന്ത്യൻ ഓയിൽ കോർപ്പറേഷൻ കൊച്ചി-സേലം വാതകപൈപ്പ് ലൈൻ പദ്ധതി ആസൂത്രണം ചെയ്തു. പദ്ധതി നടപ്പിലാക്കലിന്റെ പകുതിഘട്ടം പിന്നിട്ടതായി ഇന്ത്യൻ ഓയിൽ കോർപ്പറേഷൻ അവകാശപ്പെടുന്നു (2019). 

## അവലംബം

വർഗ്ഗം:കേരളത്തിൽ നടന്ന ദുരന്തസംഭവങ്ങൾ
പാരാതൈറോയ്ഡ് ഗ്രന്ഥി

തൈറോയ്ഡ് ഗ്രന്ഥിയുടെ മുകൾഭാഗത്ത് രണ്ടു വശങ്ങളിലായി സ്ഥിതിചെയ്യുന്ന നാലു ഗ്രന്ഥികളാണ് **പാരാതൈറോയിഡ് ഗ്രന്ഥികൾ** (Parathyroid glands). ഇവ പാരാതോർമോൺ എന്ന ഹോർമോൺ ഉല്പാദിപ്പിക്കുന്നു. ഗ്രന്ഥിയുടെ പ്രധാന ധർമ്മം ശരീരത്തിലെ കാൽസ്യം അയോണുകളുടെ അളവു ക്രമീകരിക്കുക എന്നതാണ്. 
## സ്ഥാനം
തൈറോയ്ഡ് ഗ്രന്ഥിയുടെ ദലങ്ങൾക്കു പിന്നിലായി കാണപ്പെടുന്ന പയറിനോളം വലിപ്പവും അണ്ഡാകൃതിയുമുള്ള രണ്ടുജോഡി ഗ്രന്ഥികളാണ് പാരാതൈറോയ്ഡ്. ചില മനുഷ്യരിൽ ഒരു പാരാതൈറോയ്ഡ് ഗ്രന്ഥി മാത്രമേ കാണപ്പെടുന്നുള്ളൂ; അപൂർവമായി രണ്ടുജോഡിയിലധികം ഗ്രന്ഥികൾ കഴുത്തിലോ നെഞ്ചിലോ ആയി കാണപ്പെടാറുണ്ട്. 

## ധർമ്മം
പാരാതൈറോയ്ഡ് ഗ്രന്ഥികൾ ഉത്പാദിപ്പിക്കുന്ന ഹോർമോൺ രക്തത്തിലെ കാത്സ്യത്തിന്റെ അളവിനെ നിയന്ത്രിക്കാൻ സഹായകമാണ്. പാരാതൈറോയ്ഡ് ഗ്രന്ഥിയുടെ അമിതപ്രവർത്തനം ഹൈപ്പർപാരാതൈറോയ്ഡിസം (hyperparathyroidism) എന്ന രോഗത്തിനു കാരണമാകുന്നു. ഇതുമൂലം അസ്ഥികളിൽനിന്നും കാൽസ്യം അയോണുകൾ ക്രമാധികം രക്തത്തിലേക്ക് മാറ്റപ്പെട്ട് രക്തത്തിൽ കാൽസ്യം അയോണുകളുടെ തോത് വർദ്ധിക്കുന്നു. ഈ കാൽസ്യം അയോണുകൾ ക്രമേണ വൃക്കകൾ, ആഗ്നേയ ഗ്രന്ഥി തുടങ്ങിയവയിൽ അടിഞ്ഞു ചേർന്ന് കാൽസ്യം കല്ലുകൾ ഉണ്ടാകുവാൻ കാരണമാകും. പാരാതൈറോയ്ഡ് പ്രവർത്തനം കുറയുന്ന അവസ്ഥയാണ് ഹൈപ്പോപാരാതൈറോയ്ഡിസം (hypoparathyroidism). പാരാതോർമോണിന്റെ അപര്യാപ്തതമൂലം പേശീപ്രവർത്തനങ്ങളെ ബാധിക്കുന്ന ടെറ്റനി എന്ന അസുഖം ഉണ്ടാകുന്നു.

## അവലംബം

വർഗ്ഗം:അന്തഃസ്രാവീ വ്യൂഹം
വർഗ്ഗം:ശരീരാവയവങ്ങൾ
വർഗ്ഗം:ഗ്രന്ഥികൾ‎
ദുയി ബാഡി

ബിഭൂതിഭൂഷൺ ബന്ദോപാധ്യായ് 1941-ൽ എഴുതി പ്രസിദ്ധീകരിച്ച **ദുയി ബാഡി** (দুই বাড়ি ) എന്ന ഈ നോവൽ സാമ്പത്തികമായി അജഗജാന്തരമുളള രണ്ടു കുടുംബങ്ങളുടേയും ഉത്ക്കർഷേച്ഛുവായ ഒരു യുവവക്കീലിന്റെ അസഫലമായ ആദ്യാനുരാഗത്തിന്റെയും  കഥ പറയുന്നു.   

## കഥാസംഗ്രഹം
കുഡുൽഗാഛി ഗ്രാമത്തിലെ  നിർദ്ധനനായ രാംതാരൺ ചൌധരിക്ക് മീൻകാരനോടു പോലും കടം പറയേണ്ട ഗതികേടാണ്. മകൻ നിധിരാം എങ്ങനെയൊക്കേയോ വക്കീൽ പരീക്ഷ പാസായി അടുത്തുളള പട്ടണത്തിൽ ജൂനിയർ വക്കീലായി ജോലി ആരംഭിച്ചിട്ടേയുളളു. ആയിടക്ക് നീണ്ട അവധിക്കാലം ചെലവഴിക്കാനായി ജഡ്ജ് ലാൽബിഹാരി ചാട്ടുജ്യേ, കുടുംബസമേതം  കുഡുൽഗാഛി ഗ്രാമത്തിലെത്തുന്നു. ജഡ്ജിയുടെ മകൾ മഞ്ജുവും നിധിരാമും പരസ്പരം ആകർഷിതരാവുന്നു. പക്ഷെ തന്റെ ആകാശക്കോട്ടകൾ അടിസ്ഥാനരഹിതമെന്ന് മനസ്സിലാക്കാൻ നിധിരാമിന് ഏറെ സമയം വേണ്ടിവരുന്നില്ല. മോഹഭംഗത്തിന്റെ നൊമ്പരവും ഔദ്യോഗികരംഗത്ത് ഒരു ജൂനിയർ വക്കീലിന് അനുഭവിക്കേണ്ടി വരുന്ന യാതനകളും യഥാതഥമായി ചിത്രീകരിക്കപ്പെട്ടിരിക്കുന്നു.
## അവലംബം


വർഗ്ഗം:ബംഗാളി നോവലുകൾ
വർഗ്ഗം:ബിഭൂതിഭൂഷൺ ബന്ദോപാധ്യായുടെ നോവലുകൾ
വള്ളികുന്നം

ആലപ്പുഴ ജില്ലയിലെ മാവേലിക്കര താലൂക്കിലെ ഒരു ഗ്രാമമാണ് **വള്ളികുന്നം**.
ആലപ്പുഴ ജില്ലയുടെ തെക്കേയറ്റത്ത് സ്ഥിതിചെയ്യുന്ന ഈ ഗ്രാമത്തിന്റെ അതിരുകൾ കൊല്ലം ജില്ലയിലെ ഓച്ചിറ, തഴവ എന്നീ പഞ്ചായത്തുകളാണ്. മരച്ചീനികൃഷി, നെൽകൃഷി, റബ്ബർ കൃഷി തുടങ്ങിയവ ഈ പ്രദേശത്തുണ്ട്. കളിമണ്ണ് ധാരാളമുള്ളതിനാൽ ഇഷ്ടിക നിർമ്മാണഫാക്ടറികൾ ധാരാളമുണ്ടിവിടെ. മണക്കാട് പ്രധാന ഭരണ കേന്ദ്രം. ചൂനാടും  കാഞ്ഞരത്തുമൂടും കാമ്പിശ്ശേരിയും പ്രധാന വ്യവസായകേന്ദ്രങ്ങളും. കായംകുളം,മാവേലിക്കര, കരുനാഗപ്പള്ളി, ശാസ്താംകോട്ട ഓച്ചിറ തുടങ്ങിയ തൊട്ടടുത്ത നഗരങ്ങളുമായി അടുത്തബന്ധമുള്ള ഗ്രാമമാണ് വള്ളിക്കുന്നം.

1953ൽ ആണ് വള്ളികുന്നം പഞ്ചായത്ത് നിലവിൽ വന്നത്. ആദ്യത്തെ പഞ്ചായത്ത് പ്രസിഡന്റ് തോപ്പിൽ ഭാസി ആയിരുന്നു. 8 വാർഡുകളാണ് അന്ന് ഉണ്ടായിരുന്നത്. ഇപ്പോൾ 18 വാർഡുകളായി മാറി. സുബ്രഹ്മണ്യൻറെ പത്നി വള്ളീദേവിയുടെ സ്ഥലമാണ് വള്ളികുന്നം എന്നാണ് ഐതിഹ്യം. പടയണിവട്ടം ക്ഷേത്രത്തിലെ വള്ളീദേവിയുടെ പ്രതിഷ്ഠ ഇതിനെ സാധൂകരിക്കുന്നു. വള്ളിപ്പടർപ്പുകൾ ഉള്ള കുന്ന് ആണ് വള്ളികുന്നം ആയതെന്നും പറയപ്പെടുന്നുണ്ട്. 

വള്ളികുന്നത്ത് നീന്തലിന് പരീശീലനം നൽകുന്ന പ്രശസ്തമായ കൂളങ്ങളുണ്ട്. അതിൽ ഒന്നാണ് വലിയകുളം.

## വിദ്യാഭ്യാസ സ്ഥാപനങ്ങൾ
* കെ കെ എം ഗവ. വൊക്കേഷണൽ ഹയർ സെക്കന്ററി സ്കൂൾ, ഇലിപ്പക്കുളം
* അമൃത ഹയർ സെക്കന്ററി സ്കൂൾ
* എസ് എൻ ഡി പി സംസ്കൃത ഹൈസ്കൂൾ
* മണക്കാട് എൽ പി എസ്
* ഇലിപ്പക്കുളം യു.പി.എസ്
* അരീക്കര എൽ പി എസ്
* മേനി മെമ്മോറിയൽ എൽ പി എസ്
* ഗവ. വെൽഫെയർ എൽ പി എസ്
* എൻ .വി .എം. എൽ .പി.എസ്. പടയണിവെട്ടം.

## പ്രശസ്തരായ വള്ളികുന്നത്തുകാർ
* തോപ്പിൽ ഭാസി (പ്രശസ്ത നാടകകൃത്ത്)
* കാമ്പിശ്ശേരി കരുണാകരൻ 
* പുതുശ്ശേരി രാമചന്ദ്രൻ
* സി.എസ്. സുജാത എം പി
* രാജൻ കൈലാസ് (കവി)
* ഇ. പി. യശോധരൻ- (ശാസ്ത്രജ്ഞൻ)
* വള്ളികുന്നം ഷാജി (നോവലിസ്റ്റ്)
* തോപ്പിൽ അജയൻ (സിനിമ സംവിധായകൻ)
* തോപ്പിൽ ഗോപാലകൃഷ്ണൻ (പത്രാധിപർ, രാഷ്ട്രിയ പ്രവർത്തകൻ)
* തോപ്പിൽ കൃഷ്ണപിള്ള (നാടക - സിനിമ നടൻ)

## ആരാധനലയങ്ങൾ
* കാഞ്ഞിപുഴകിഴക്കേ മുസ്ലലിം ം
* ജമാഅത്ത്
* വട്ടക്കാട് ദേവി ക്ഷേത്രം
* പടയണിവെട്ടം ദേവീക്ഷേത്രം
* കാഞ്ഞിപ്പുഴ മുസ്ലിം ജമാഅത്ത്
*മണയ്ക്കാട് ദേവീക്ഷേത്രം
*സെന്റ് ജോർജ് ഓർത്തഡോക്സ് ചർച്ച് വള്ളികുന്നം 
*ഇലങ്കത്തിൽ ഭദ്രകാളി ക്ഷേത്രം
*ചൂനാട് മുസ്ലിം ജമാഅത്ത്
*പരിയാരത്തുകുളങ്ങര ദേവി ക്ഷേത്രം
*ചെന്ദങ്കര മഹാദേവ ക്ഷേത്രം 

## അവലംബം
 

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ